LEISI AINI Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Bataks (Toba) Bengalitongo Bislamatongo Bulgariatongo Dangmetongo Deinsitongo Doisritongo Drehu-tongo Efiktongo Eksosatongo Estitongo Ewetongo Fensitongo Fidyitongo Fransitongo Garifunatongo Gatongo Georgiatongo Grikitongo Guaranitongo Guntongo Guyaratitongo Haiti Kriorotongo Hebrewtongo Hiligainontongo Hinditongo Hongariatongo Igbotongo Ilokotongo Indoneisiatongo Ingrisitongo Italiatongo Kambodyatongo Kanadatongo Kasaktongo Katalantongo Ketyuwatongo (Ayakutyo) Ketyuwatongo (Bolifiya) Kikambatongo Kikaondetongo Kikongotongo Kimbundutongo Kinyarwandatongo Kirgisitongo Kiribatitongo Kirunditongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krowâsiatongo Kurmanyitongo, Kurdia (sirilis-alfabet) Latfiatongo Lingalatongo Litoniyatongo Lufaletongo Lugandatongo Luotongo Makuatongo Malagasitongo Malayalamtongo Maleisitongo Mamtongo Maratitongo Masedoniya-tongo Mayatongo Miksetongo Miyanmartongo Mongoliyatongo Nahuataltongo (Noord-Puebla) Nahuataltongo (centraal) Ngaberetongo Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Potogisitongo Punyabitongo Pôlsutongo Rosiyatongo Rumeiniatongo Samowatongo Sangotongo Sapotektongo (Istmus) Sebuwanotongo Senatongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Sibembatongo Silositongo Sinhalatongo Slofeiniatongo Slowâkiatongo Sneisitongo Kanton (Fosiwan) Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Sweidsitongo Syitongatongo Syonatongo Tagalogtongo Taitongo Tamiltongo Tatartongo Telugutongo Tigrinyatongo Tok Pisintongo Torkutongo Totonaktongo Toyolabaltongo Tsongatongo Tswatongo Tsyilubatongo Tufalotongo Twitongo Tyekiatongo Tyitumbukatongo Tyityewatongo Tyiyaotongo Tzotziltongo Ukrainitongo Umbundutongo Urdutongo Vietnameisitongo Walisitongo Wolaitatongo Yapantongo Yorubatongo\nSAMA á de di abi yeepi fanowdu enke wan beibi. Di u meke wi á be abi nawan booko-ede, bika u mma anga u dda be e solugu u. Ma di u bigin waka, neen u bigin si sama di bigi moo u. Wi á be sabi den sama ya, neen meke u be e feele den, moomoo te u dda efuso u mma á be de koosube. Ma te u be holi u mma efuso u dda ana, u be e fii bun. Wi á be e feele moo.\nDi u be nyoni, na a lobi di u mma anga u dda be lobi u, anga a taanga-sikin di den be e gi u, be e meke u fii bun. U be e fusutan taki u mma anga u dda lobi u, neen meke a libi be e switi gi u. Te den be e gafa u, u be fii bun.\nDi u kon moo bigi, den mati fu u seefi meke u fii taki sama lobi u. Wi e fii bun te wi anga den de. Wi á be e feele fu go a sikoo tu, bika u be sabi taki den mati fu wi o yeepi u.\nMa a ná ala pikin abi a bun libi ya. Son pikin ná abi mati ipi. Taawan mma anga dda nai booko den ede anga den. Melissa * taki: „Te mi e si taa pikin anga den mma anga den dda a fowtow, da mi e winsi taki a so mi osufamii be de tu.” Kande a so yu e fii tu.\nWANTU SANI DI E MEKE SAMA SI ENKE TAAWAN Á LOBI DEN\nKande di i be moo yonkuu i be e si enke yu á sabi du sani. Kande sama á be e soi i taki den lobi i. Boiti dati, den á be e gi i deki-ati. Kande yu e membee fa i mma anga i dda kwali omen leisi te enke den paati. Kande yu e pakisei seefi taki a yu meke den paati. A kan taki moo ogii pasa anga i. Kande i mma efuso i dda tyai uman fasi a yu.\nFa den pikin di e si enke sama á lobi en e tyai denseefi? Son wan e somoko takuu tabaka. Taawan e diingi sopi. Taawan e paa anga sama di e du ogii, fu di den sama ya nai booko den ede anga a fasi fa den e tyai denseefi. Son wan fu den e de anga boi efuso meisyo yonkuuyonkuu, fu di den e suku sama di lobi den. Ma a nai teke langa fosi den paati. Son leisi a sani ya e gi den moo booko-ede.\nWinsi son yonkuuwan nai du den sani ya, toku son wan e fii enke den ná abi fa. Ana taki: „Mma be lobi taigi mi taki mi soso. Mi yee a sani ya te, neen miseefi bigin si enke mi soso tuu. Noiti mma gafa mi. A á soi mi taki a lobi mi tu.\nBoiti a fasi fa u kiya, taa sani sa meke u si enke sama á lobi u. Kande i toow booko, kande i kon gaandi efuso yu e si enke i takuu. Den sani ya sa meke i nai piisii. Den sa meke wi anga u mati poli tu. Ma san u mu du te wi e fii so?\nGADU E BOOKO EN EDE ANGA U\nA bun fu u sabi taki wi o fende yeepi. Wan sama de di sa yeepi u. A wani yeepi u tu. A sama ya a Gadu.\nGadu be meke a polofeiti Yesaya sikiifi taki: „Ná luku enke yu e feele bika a mi a yu Gadu. Mi o gi i taanga. Mi o yeepi i. Anga mi leti ana mi o holi i. A ana di e du sani a wan Ieti fasi” (Yesaya 41:10, 13). Wi e fii bun di u sabi taki Gadu wani yeepi u. A á de fu u booko wi ede!\nBeibel e taki fu sama di be abi polobelema, ma di leli fa den mu holi Gadu ana. Hana, a mma fu Samuweli, be e fii enke a ná abi fa, bika a á be poi meke pikin. Sama be e soso en. A sani ya meke Hana be booko-saka te, a á be e nyan, soso kee a be e kee (1 Samuweli 1:6, 8). Ma di a taigi Gadu fa ai fii, a á be e kusumi so moo.—1 Samuweli 1:18.\nSon leisi David be e booko-saka tu. A omen yali langa kownu Saul be e meke moiti fu kii en. Son leisi David be e fii enke a á poi moo, bika sama misi fu kii en wantu leisi (Psalm 55:3-5; 69:1). Tokuso David sikiifi taki: „Mi o didon siibi, mi ná o booko mi ede, bika a yu wawan sa yeepi mi Yehofa.”—Psalm 4:8.\nHana anga David fika den booko ede fu den gi Yehofa. Den si taki Yehofa á fika den, a yeepi den (Psalm 55:22). Useefi sa du enke Hana anga David. Fa u sa du a sani ya?\nDII SANI DI O YEEPI U FU FII MOO BUN\n1. Fitoow Yehofa, si en enke i Dda.\nYesesi taki u mu meke moiti fu sabi en Dda, „a wan kodo tuutuu Gadu” (Yohanisi 17:3). A apostel Pawlesi taki: „A á de faawe fu nawan fu u” (Toli 17:27). Yakowbesi sikiifi taki: „Kon koosube a Gadu, da enseefi o kon koosube a yu.”—Yakowbesi 4:8.\nWan sani di o yeepi u fu wi á booko wi ede tumisi, a te u sabi taki wi abi wan Dda a hemel di e booko en ede anga u. A o teke ten fosi u fitoow en, ma a omen sama kon si taki te den e fitoow en, den nai booko den ede so moo. Caroline taki: „Di mi bigin si Yehofa enke Nda, mi fii moo bun. Bika mi be man taigi en ala san de a mi ati!”\nRachel taki: „A Yehofa yeepi mi fu holidoo di mma anga nda gwe fika mi. Mi be e taki anga en, mi be e begi en fu a yeepi mi anga den nowtu fu mi. A yeepi mi tu.” *\n2. Suku sama di lobi i enke i famii.\nYesesi leli den bakaman fi en taki den mu si denseefi enke baala. A taigi den taki: „Ala wi a baala” (Mateyesi 23:8). A wani den tuutuu bakaman fi en lobi denseefi. A wani den libi anga denseefi enke famii.—Mateyesi 12:48-50;Yohanisi 13:35.\nDen baala anga sisa aini den kemeente fu Yehofa Kotoigi e meke moiti fu libi bun anga denseefi, fu gi denseefi taanga-sikin. Den e libi enke famii (Hebrewsama 10:24, 25). A omen sama e fende taanga-sikin te den go a komakandaa. Den taki den komakandaa de enke deesi gi den booko-ede fu den.\nEva taki: „Mi be abi wan bun mati na a kemeente di mi be e go. A be e fusutan fa mi be e fii. A be e aliki mi, a be e leisi gi mi, a be e begi anga mi. A be e yeepi mi fu taki san de a mi ati. Ai bigi gi mi taki a libi so anga mi. A meke mi si taki sama de di lobi mi.” Rachel taki: „Mi fende wan mma anga wan dda na a kemeente di mi e go, den lobi mi. A sani de e meke mi fii moo bun.”\n3. Soi taawan taki i lobi den, libi bun anga den.\nTe yu e soi taawan taki i lobi den, te yu e libi bun anga den, da yu o fende bun mati. Yesesi be taki: „Wan sama e moo piisii te ai gi taawan sani moo te sama e gi en sani” (Toli 20:35). Yu o si taki o moo yu e soi taawan taki i lobi den, o moo taawan o lobi i. Yesesi be taigi den bakaman fi en taki: „I mu gwenti gi sama sani, da sama o gi i sani tu.”—Lukasi 6:38.\nTe taa sama e soi u taki den lobi u, anga te wi e soi taawan taki u lobi den, da wi e fii bun. Beibel taki „lobi e tan fu teego” (1 Korentesama 13:8). María taki: „Mi sabi taki a si di mi e si enke mi á bun, a ná wan bun fii. A sani di e yeepi mi fu mi á si miseefi so, na a yeepi di mi e yeepi taawan. Ná pikin piisii mi e piisii te mi e yeepi taawan.”\nALA SAMA O PIISII\nDen sani di sikiifi a tapu ya e ’yeepi’, ma den ná o puu ala den booko-ede fu u. Caroline taki: „Te anga now mi e fii booko-saka. Ma mi nai booko mi ede tumisi, bika mi sabi taki Gadu e booko en ede anga mi. Boiti dati, mi abi mati di lobi mi.” Rachel taki: „Te a langa mi e fii booko-saka. Ma mi abi sama di de enke baala anga sisa gi mi. A den mi e go te mi wani sabi san mi mu du. Den e gi mi taanga-sikin. Ma a sama di e moo yeepi mi, a Nda di e tan a hemel, mi sa taki anga en ala yuu. Ai yeepi mi tuutuu.”\nBeibel e soi taki wan nyun goontapu e kon, pe ala sama o piisii\nMa wan sani de di o puu booko-ede fu teego. Beibel e soi taki wan nyun goontapu e kon, pe ala sama o piisii. A Wowtu fu Gadu paamisi taki: „Ala den o sidon a den doloifi bon, anga den figa bon ondoo. Nawan sama o meke den feele” (Mika 4:4). A ten de u ná o abi fu feele moo. Boiti dati nawan sama o du ogii anga wi. Winsi sowtu ogii be miti i, i „ná o membee den fositen sani moo” (Yesaya 65:17, 25). Gadu anga en manpikin Yesesi Kelestesi o meke sani waka a wan leti fasi. A ten de nawan sama o de anga booko-ede.—Yesaya 32:17.\n^ paragraaf 5 Den kengi ala den nen aini a artikel ya.\n^ paragraaf 21 Yehofa Kotoigi e yeepi den sama di wani kon koosube a Gadu fu fusutan a Beibel moo bun. I ná abi fu pai.\nSaide son sama e si enke taawan á lobi den?\n„Te nda be duungu, ala en fesi be e kengi. Ná pikin boon en ati be e boon. A be e gei wan ogii busidagu di e pii en tifi fosi a nyan wan meti. Mi be e feele enke wan pikin sikapu, da mi be e lon go kibii. Na ala dei a sani ya be e miti mi.”—Caroline e taki san be e miti en di a be moo nyoni\n„Mi á be e fitoow sama moo. Mi be e fii enke a mi wawan de a wan mongo ede e bali kai sama fu kon yeepi mi. Ma sama á be e yee mi. Sama á be man yeepi mi tu.”—Eva, a taade ya en toow booko\n„Nda be lobi bali mi. A be lobi taki: ’Yu ogii sani! Noiti sama o lobi i!’ A omen yali mi taki aini mi ati taki mi a ná ogii sani, sama de di lobi mi. Mi be e fii enke wan pikin feele dagu.”—Mark, en dda be e soso en.\n„Te mi si moin uman di gei wan moin boomiki di ala sama be o wani poti aini den osu, da mi e si miseefi enke dee gaasi. Sama nai luku mi wan ain seefi.”—María, wan uman di e fii enke taa sama bun moo en.\n„Di mi be abi 12 yali neen nda anga mma foloisi go a wan taa kondee fika mi anga den tu pikin sisa fu mi. A mi be e solugu den. Mi be fii enke a mi wawan de. Mi be wani wan sama fu solugu mi. Mi be abi wan sama fanowdu fu taigi mi taki mi e meke moiti. Mi be e fii enke mi lasi a busi. Mi be du ala san mi be mu du, ma mi be e suku wan fasi fu komoto aini a busi ya. Mi be wani de koloku.”—Rachel, den sama fi en foloisi go wooko a taa kondee.\nText Fasi fa i sa download sani A WAKITITOLEN (ANGA SUTUDI-ARTIKEL) maart 2016 | Saide Yesesi be mu pina te enke a dede?


Beibel: okanisi tongo 1 Kolenti 5\n☰ 1 Kolenti 5 ◀ ▶\nFa fu du anga motyo sama\n1 Bika mi yee wan toli dise. A ogii! Wan biibiwan a u mindii de mu motyo te, ne ai du san foluku di nái biibi seefi nái peefuu du. Bika ai waka anga en dda uman! 2 We, da fa u taawan sa sidon de e gafa useefi! Bika a sani de bigi fu tyai baaka gi seefi. Soseefi, a bigi fu puu a sama de a u mindii poti a doo.\n3 Bika fu mi se dise, da mi á de a u mindii anda nownow libisama fasi! Ma jeje fasi, da mi taampu makandii anga u de, te fiti dise kaba san fu du anga a sama de. 4 Da u ala enke biibiwan mu kai wan gaan kuutu, fu taki a taki. Da u sa si enke mi seefi de anga u de, fu tii a kuutu. Soseefi, u sa taampu makandii de a ini a nen fu wi Masaa Jesesi. Da a sa fika fu wooko a ini a taanga fu Masaa Jesesi, 5 fu poti a takuuduman de a didibii ana. Meke a kaba a soso libisama fasi. Da Masaa Gadu sa poi yeepi en wan jeje fasi ete, na a gaan kuutu dei.\n6 Ma u taawan mu kaba sidon gafa useefi de anga ala fa wan gaan motyo sama de a u mindii de so. Bika wan nongo koti taki, wan pikintoin sowda e kengi a hii bolon. 7 Da u sa nyan fesa taki, Kelestesi dede pai gi wi enke a pikin sikapu di kii fu dati. Ma, towe ala takuudu anga ogii puu fosi, fu kon de kiin. Da u sa de enke fa Dyusama mu nyan a Pasika Fesa sondee fu baka beele nyan sondee soda. 8 Da meke u nyan fesa enke fa Dyusama e piisii fu a meti di kii fu pai na a Pasika Fesa. A fesa ya á mu waka anga a haw fasi fu libi. Na so takuudu anga ogii á mu lolo de enke fa haw soda á bun fu baka a soifili beele fu a fesa de, da a mu towe. Da u sa piisii wan kiin anga tuutuu fasi.\nSama di kai en seefi biibisama,\nma ai du ogii\n9 Mi be sikiifi wan biifi gi u kaba taki, kaba mosoo anga sama di abi motyo fasi. 10 Ma dati á wani taki, na sama di á teke biibi. Bika hii goontapu, da yu musu waka miti den sowtu motyo sama de. Giiliman ofu bidiigiman seefi tu. Soseefi sama di e dini afokodeei sani. Fi yu á wani miti den dati, da i mu komoto a goontapu. 11 Bika sama mi e taki dati na sama di e kai enseefi biibisama, ma ai motyo. A giiliman. Ai taki takuu fu taawan. A de diingiman ofu bidiigiman. Ai dini afokodeei sani. Nyan seefi yu á mu sidon nyan anga den sowtu sama de.\n12 Ma efu sowan sama á de biibisama, da mi ná abi den fu kuutu. Mi wooko á de fu kuutu sama a doose fu biibisama. Ma na fu kuutu a kulu fu biibiwan. 13 Na Masaa Gadu seefi o kuutu sama a doose fu biibisama. Ma wi mu wooko enke fa a sikiifi a Masaa Gadu Buku taki: “Puu a takuuduman a u mindii de.”


A toli fu Nowa—U mu teke leli fu a sani di be pasa a hawten\nU mu teke leli fu a sani di be pasa a hawten\nYehofa ná o fika ogii sama fu den poli a Paladeisi. A soso den mati fi en o tan de. San o pasa anga ogii sama? Efi i wani sabi, da i mu luku a toli fu Nowa. A omen dunsu yali pasa kaa, di Nowa be libi. A be de wan bun sama di ala yuu be e meke moiti fu du sani enke fa Gadu wani. Ma den taa sama a goontapu be e du soso ogii. A so meke Yehofa be taigi Nowa taki a o kii den ogii sama anga wan gaan wataa. A be taigi Nowa fu meke wan gaan boto di de e kai wan alek, fu kibii en anga en osufamii, fu den á be mu dede te a gaan wataa be o kon.—Kenesesi 6:9-18.\nNowa anga en osufamii be meke wan alek. Nowa be wasikoi den sama taki wan gaan wataa be o kon, ma den á be aliki en. Den be e tan du ogii. Di a alek be kaba meke neen Nowa tyai meti go aini. En anga en osufamii be go aini tu. Neen Yehofa meke wan gaan alen kai. A alen kai 40 dei anga 40 neti langa. A so meke a hii goontapu be sungu.—Kenesesi 7:7-12.\nDen ogii sama be dede, ma Nowa anga en osufamii be tan a libi. Yehofa be kibii den pasa a gaan wataa, fu den be sa libi aini wan goontapu pe ogii libi á de moo (Kenesesi 7:22, 23). Beibel taki, wanten o kon baka pe Yehofa o kii ala den sama di á wani du bun sani. A ná o kii den bun sama. Ma den o libi fu tego aini a Paladeisi a goontapu ya.—2 Peitilisi 2:5, 6, 9.\nSomen sama e du ogii aini a ten ya. Goontapu ipi anga booko ede. Ala yuu baka Yehofa e sende den Kotoigi fi en fu wasikoi sama. Ma tokuso gaanse fu den á wani aliki san Yehofa e taki. Den á wani kengi a fasi fa de e libi. Den á wani teke san Gadu e taki fu bun anga ogii. San o pasa anga den sama ya? Den o kengi wan dei? Somen ná o kengi. A yuu o doo di Gadu o kii ala ogii sama. Noiti moo den o libi.—Pisalon 92:7.\nA goontapu ya ná o kaba soso, ma a o toon wan Paladeisi. Den sama di toon Gadu mati o libi fu tego a Paladeisi a goontapu.—Pisalon 37:29.


LEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Bakratongo Baskirtongo Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Choltongo Chuvashtongo Dangmetongo Deinsitongo Digortongo Doisritongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kambodyatongo Kanadatongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lingalatongo Litoniyatongo Lomwetongo Lufaletongo Lugandatongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Mapudunguntongo Maratitongo Masatektongo (Huwatala) Masedoniya-tongo Mauritius Kriorotongo Mayatongo Mbunda Miyanmartongo Mongoliyatongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Navayotongo Ndongatongo Nepalitongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Potogisitongo Pôlsutongo Quichua (Imbabura) Rosiyatongo Rumeiniatongo Runyankoretongo Rutorotongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tamiltongo Tatartongo Telugutongo Tetun Dili Tiftongo Tigrinyatongo Tok Pisintongo Torkutongo Toyolabaltongo Tsongatongo Tswatongo Tsyilubatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urhobotongo Urundtongo Vendatongo Vietnameisitongo Walisitongo Waray-Waraytongo Wayuunaikitongo Wolaitatongo Yapantongo Yorubatongo Zandetongo\nA de fanowdu fu taki kiin a fesi anga a sama\nDOREEN dyombo di a yee taki en man Wesley abi kanker neen ede. Wesley be abi 54 yali di dataa taigi den a sani ya. * Dataa piki den taki a wantu mun namo Wesley o libi. Doreen taki: „Mi á be poi biibi a sani ya. A omen wiki mi á fusutan miseefi. Mi á be e biibi taki a wi a sani ya miti. Noiti mi be denki a sani ya o miti u.”\nA tyali taki a ná Doreen wawan a sani ya e miti. Iniiwan sama sa kisi wan siki di á poi betee. A omen sama e solugu den lobiwan fu den di abi wan siki di dataa á poi deesi. Wi e gafa ala den sama ya, bika a á makiliki fu solugu wan sama di siki tokotoko. Fa osufamii sa yeepi den sama ya? San o yeepi den sama di e solugu den sowtu sama ya te sani e moo den? San e pasa te a sama de fu dede? Meke u luku fosi saide a á makiliki fu solugu wan sama di siki tokotoko.\nDEN POLOBELEMA FU A TEN YA\nAini a ten ya sani e waka taa fasi fu di dataa fende deesi gi son siki. Wan sani fu wan ondoo yali pasa, sama á be e libi langa so winsi den be e tan aini den gudu kondee. Sama be e dede gawgaw te den be siki efuso te den be kisi mankei. Ati-osu á be ipi tu. Te wan sama be siki, neen famii be e luku en. Neen meke a osu sama be e dede tu.\nAini a ten ya dataa fende deesi di e yeepi sama pikinso te den abi son siki. Neen meke den sama di abi den siki ya, nai dede gaw so moo. Fosi, te sama be abi son siki, den á be e libi langa. Ma nownow den e libi omen yali anga den siki ya. Winsi sama e libi moo langa te den abi son siki, dati á wani taki a betee den betee. Son leisi a siki e pina a sama te, da a á poi yeepi enseefi. Boiti dati a á makiliki fu solugu wan sama di abi wan siki di ná abi deesi.\nNownow sama nai dede a osu moo enke fosi. Den e dede na ati-osu. A omen sama fu a ten ya á si fa sama e dede. A wantu sama namo si a sani ya. Fu di den á sabi fa sani e waka te wan sama e dede, meke den e feele fu solugu den famii di siki tokotoko. San sa yeepi den sama ya?\nSEEKA A FESI\nLeti enke fa a toli fu Doreen e soi, a omen sama e buuya te wan sama di den lobi abi wan siki di ná abi deesi. San o yeepi i fu de seekaseeka, winsi yu e booko-ede, winsi yu e feele efuso kusumi? Wan sama di be e dini Gadu a fositen be begi taki: „Soi u fa u mu teli u dei, fu u sa koni” (Psalm 90:12). Begi Yehofa anga i hii ati fu a soi i fa i sa pasa den lasiti dei anga a sama fi i a wan bun fasi.\nA sani ya wani taki i mu seeka sani bun a fesi. Efu a sama poi taki, efu a wani taki a toli ya anga i, a be o bun fu akisi en sama a wani taki gi en te a á poi taki moo. U mu akisi a sama bun san a wani u du, te a á poi boo bun moo. Akisi en efu a wani u tyai en go na ati-osu efuso du taa sani fu yeepi en. A sani ya o meke sani waka enke fa a siki sama wani. Boiti dati a famii fu a sama di siki ná o abi kosensi fonfon bakaten te den du son sani gi en. Beibel taki: „Te sama nai taki kiin anga denseefi, ala sani e buuya.”—Odo 15:22.\nFA I SA YEEPI A SAMA\nWan fasi fa i sa yeepi wan siki sama di de fu dede, a te yu e gi en taanga-sikin. U mu soi a sama taki u lobi en. U mu soi en tu taki wi e booko wi ede anga en. Fa u sa du a sani ya? Leisi efuso singi gi en. Suku buku anga singi di o meke a fii bun. A omen sama e fii bun te den famii e holi den ana, da den e taki switi anga den.\nSon leisi a bun fu kai i nen gi a sama te i go luku en. Wan buku taki: „Gaanse leisi winsi a sama á man taki, si, fii, sumee efuso tesi sani moo, tokuso a poi yee ete. Winsi a gei enke ai siibi, toku noiti i mu taki sani koosube fi en di yu á wani a yee.”\nBegi anga a sama son langa i fende a okasi. Beibel taki wan leisi wan gaan tesi be miti apostel Pawlesi anga den Kelesten di be e wooko anga en. Den á be sabi efu den be o tan a libi. San den akisi den taa Kelesten fu du gi den? Pawlesi taigi den mati fi en taki: „Wan fasi fa u sa yeepi u tu, a te wi e begi gi u fayafaya” (2 Korentesama 1:8-11). A de taanga fanowdu fu begi anga u hii ati gi den sama di abi booko-ede efuso di siki wan gaan siki.\nSI SANI ENKE FA DEN DE TUUTUU\nTe u fusutan taki wan sama di u lobi e dede, ai du wi ogii tuutuu. Fu di Gadu á be meke u fu wi e dede, meke noiti wi o gwenti a sani ya. Noiti wi o si dede enke wan kowownu sani (Romesama 5:12). Gadu Wowtu e kai dede wan feyanti (1 Korentesama 15:26). Neen meke sama nai wani pakisei taki wan sama fu den sa dede. A so ala libisama de.\nMa efu den famii e pakisei a fesi san sa pasa te wan sama de fu dede, da a sani de o yeepi den fu den á feele tumisi te den sani ya e pasa. A o yeepi den tu fu man seeka sani bun, sondee fu buuya. Son sani di u mu du sikiifi aini a faki „ Den lasiti wiki fosi wan sama dede”. A ná ala den sani di sikiifi aini a faki ya e pasa te wan sama e dede. Kande a ná baka makandaa enke fa a sikiifi aini a faki a o pasa tu. Ma a omen sama son wan fu den sani ya miti fosi den dede.\nTe a sama di i lobi dede, a be o bun fu piki wan mati fi i, di be piki yu a fesi taki a o yeepi i. Son leisi a de fanowdu fu soi den famii anga den sama di be e solugu a siki sama, taki a nai pina moo. A Gadu di meke u taigi u taki „dedesama á sabi nawan sani”.—Peleikiman 9:5\nA MOO BUN SAMA DI E SOLUGU DEN SIKI SAMA\nTe wan sama wani yeepi u, wi á mu taki nono\nA de taanga fanowdu fu poti ala sani aini Gadu ana te wan famii fi i abi wan siki di ná o betee. Boiti dati te wi e kusumi te a famii fu u dede, u mu meke Gadu yeepi u tu. A poi meke taawan taki sani efuso du sani fu gi u taanga-sikin. Doreen taki: „Mi leli taki te wan sama wani yeepi mi, mi á mu taki nono. Ná pikin yeepi taawan yeepi u di a sani ya miti u. Mi anga mi man be e fii enke a Yehofa be e taigi u taki: ’Mi ná o gwe fika u, mi o yeepi u.’ Mi de anga u.”\nYehofa Gadu na a moo bun sama di poi solugu wan siki sama. A sabi fa wi e fii, bika neen meke u. A de kabakaba fu gi wi a yeepi di wi abi fanowdu fu wi á gi abaa. A paamisi u taki dyonson a o puu dede gi u. Boiti dati a o meke miliyunmiliyun sama di dede wiki baka (Yohanisi 5:28, 29; Openbaring 21:3, 4). Te a ten de doo, ala u o taki aseefi sani di apostel Pawlesi be taki: „Dede yu á poi wini moo. Dede, pe i maka de?”—1 Korentesama 15:55.\nDEN LASITI WIKI FOSI WAN SAMA DEDE\nGaanse sama e miti wantu efuso ala den sani ya den lasiti wiki fosi den dede *:\nA sama nai fii fu diingi efuso nyan. Efi i wani a sama fii bun pikinso, da i sa lobi glycerin neen mofu. I sa poti wan nati koosi neen fesi-ede tu.\nDen nai wani omen sama de anga den. Taawan nai wani sama de anga den. Den ten de u mu de pii, wi á mu ligei.\nA sama e wani siibi moo langa.\nA sama nai poi de pii. Te a sama á poi de pii wi á mu fooseli en. A moo bun fu taki switi anga en. Den sani di yu e taki mu meke a fii bun.\nA sama e lasi enseefi. Kai i nen gi a sama. Aliki anga lesipeki winsi a gei enke a sama nai kaba fusutan enseefi.\nA sama e pisi efuso ai weisei neen sikin. Du ala san i poi fu a sama anga a bedi di a didon de kiinkiin.\nA sama nai boo bun moo. A sama nai boo enke fa a mu boo. Ai boo anga en mofu.\nA sama neki e tapu. Poti wan kunsu neen ede. A sani ya sa yeepi en fu a á balaki.\nA kololu fi en sikin e kengi. Son leisi a sani ya e pasa fu di a buulu nai doo son pisi fu a sikin moo.\n^ paragraaf 26 Pe u puu a sani ya: The Metropolitan Hospice of Greater New York


Meke wi e gi makandaa taanga-sikin ala dei—Hebrewsama 3:13 | Wakititolen\nLEISI AINI Bataks (Karo) Bataks (Toba) Bauletongo Biak Bislamatongo Choltongo Chopi Drehu-tongo Fransitongo Garifunatongo Groenlandtongo Haiti Kriorotongo Hmong (wit) Ibantongo Ingrisitongo Italiatongo Javaans Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kilubatongo Kimbundutongo Kisitongo Kisongetongo Krio Laostongo Makuatongo Maltatongo Mamtongo Masatektongo (Huwatala) Mauritius Kriorotongo Miksetongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ngaberetongo Ngangela Niastongo Nyanekatongo Nyungwe Okanisitongo Pidgin (Kameroen) Potogisitongo Quichua (Chimborazo) Quichua (Imbabura) Romanitongo (Zuidsei fu Grikikondre) Seisyel-èilanti Kriorotongo Senatongo Spanyorotongo Sramakatongo Tahititongo Talapanektongo Totonaktongo Toyolabaltongo Tswatongo Tsyilubatongo Tzeltaltongo Umbundutongo Urundtongo Walisitongo Wayuunaikitongo\n„Efu u wani taki wan sani fu gi a foluku taanga-sikin, u sa taki.”—TOLI 13:15.\nSINGI: 121, 45\nSaide u mu e gi taawan taanga-sikin?\nFa u sa waka a Yehofa, Yesesi anga Pawlesi baka te wi e gi taawan taanga-sikin?\nFa u sa gi taawan taanga-sikin?\n1, 2. Saide u mu e gi taawan taanga-sikin?\nCRISTINA di abi 18 yali taki: „Noiti mma anga nda gi mi taanga-sikin. Ala yuu den e kuutu mi. Den sani di den e taigi mi, e hati mi. Den taigi mi taki mi e du enke pikinengee. Den taki mi don, mi fatu. Den sani ya e hati mi te, da mi e kee. Mi nai wani taki anga den. Mi e fii enke mi ná abi fa.”  (Luku a pisi: Ete wan pelensipali sani.) A sani ya e soi taki, a á switi te taawan nai gi i taanga-sikin!\n2 Ma te wi e gi taawan taanga-sikin, den e fii bun. Rubén taki: „A omen yali kaba mi e fii enke mi ná abi fa. Ma wan leisi di mi anga wan owluman be de aini a peleikiwooko, neen a si taki a á be e go bun anga mi. A aliki mi anga pasensi di mi be e taigi en fa mi be e fii. Neen a taigi mi san a den bun sani di mi e du. A soi mi tu taki, Yesesi be taki u pelensipali moo omen pikin foo. Mi nai feegete a tekisi ya. Ala yuu te mi membee en, mi e fii bun. Den sani di a owluman taigi mi, doo mi ati tuutuu.”—Mateyesi 10:31.\n3. (a) Fa Pawlesi soi taki a pelensipali fu gi taawan taanga-sikin? (b) San wi o luku aini a artikel ya?\n3 Beibel taki u mu e gi useefi taanga-sikin ala yuu. Apostel Pawlesi be taigi den Hebrew Kelesten taki: „Mi baala, luku bun fu nawan fu wi á gwe fika a libilibi Gadu. A sani de o meke wi abi wan takuu ati di nai biibi moo. Meke wi e gi makandaa taanga-sikin ala dei.” Pawlesi soi saide u mu du a sani de. A taki: „Da sondu ná o fende u koli fu di a meke wi ati kon taanga” (Hebrewsama 3:12, 13). Pakisei fa yu e fii te wan sama gi i taanga-sikin. Wi o taki fu den akisi ya aini a artikel ya: Saide u mu e gi taawan taanga-sikin? Fa u sa waka a Yehofa, Yesesi anga Pawlesi baka te wi e gi taawan taanga-sikin? Fa u sa gi taawan taanga-sikin?\nALA SAMA ABI TAANGA-SIKIN FANOWDU\n4. Sama abi taanga-sikin fanowdu? Saide somen sama aini a ten ya nai gi taawan taanga-sikin?\n4 Ala wi abi taanga-sikin fanowdu. A de taanga fanowdu taki mma anga dda e gi den pikin taanga-sikin. Wan muneli di den e kai Timothy Evans taki, pikinengee „abi taanga-sikin fanowdu enke fa boomiki abi wataa fanowdu”. A taki: „Te yu e gi wan pikin taanga-sikin ai fii taki a pelensipali. Ai si tu taki sama lobi en.” Ma fu di wi e libi „aini den kiiboi dei” meke omen sama nai booko den ede anga taawan. Boiti dati, ’den á lobi taawan’ anga den hii ati (2 Timotiyesi 3:1-5). Son mma anga dda nai gafa den pikin fu di den gaansama fu den á be e gafa den. Gaansama seefi abi taanga-sikin fanowdu, ma sama nai gi den taanga-sikin. A omen sama e kuutu taki sama nai gafa den a wookope gi den bun sani di den e du.\n5. Fa u sa gi taawan taanga-sikin?\n5 Wan fasi fa u sa gi taawan taanga-sikin, a te wi e gafa den te den du wan bun sani. Efu wi e taigi taawan taki den abi bun manii, da a sani de e gi den taanga-sikin tu. U sa gi den taanga-sikin te wan tyali sani miti den anga te den booko-saka (1 Tesalonikasama 5:14). A omen leisi wi e de makandaa anga u baala anga sisa, neen meke wi abi omen okasi fu taigi den sani di e gi den taanga-sikin. (Leisi Peleikiman 4:9, 10.) Neen meke i mu akisi iseefi taki: ’Mi e meke taawan sabi saide mi lobi den efuso saide mi e piisii fu de makandaa anga den? Mi e du a sani ya ala yuu? Pakisei san Beibel taki: „Ná pikin switi a switi te wan sama taki wan sani na a yuu di a de fanowdu!”—Odo 15:23.\n6. Saide Saatan e meke moiti fu meke a foluku fu Gadu lasi-ati? Anga sama Saatan be du a sani ya?\n6 Odo 24:10 taki: „Efu yu e fii booko-saka te nowtu miti i, yu o swaki.” Saatan sabi taki te wi e fii booko-saka, a moo makiliki gi en fu meke wi anga Yehofa poli. A du omen sani anga Yopu fu di a be wani a lasi-ati. Ma a á fende wini. Yopu á gwe fika Yehofa (Yopu 2:3; 22:3; 27:5). Useefi sa wini Saatan tu. Efu wi e gi wi osufamii anga den baala anga sisa aini a kemeente taanga-sikin, wi o yeepi den fu dini Yehofa anga piisii.\nWANTU SAMA DI U SA WAKA A DEN BAKA\n7, 8. (a) Fa Yehofa gi sama taanga-sikin aini den ten di pasa? (b) Fa mma anga dda sa waka a Yehofa baka? (Luku a fowtow na a bigin.)\n7 Yehofa e gi sama taanga-sikin. A psalm sikiifiman taki: „Yehofa de koosube fu den sama di booko-saka. Ai yeepi den sama di lasi-ati” (Psalm 34:18). Di Yelemiya be e feele, di a be lasi-ati, Yehofa be paamisi en taki a o yeepi en (Yelemiya 1:6-10). Yehofa be sende wan engel go na a gaandi polofeiti Daniyeli fu gi en taanga-sikin. A engel gafa Daniyeli taki en na „wan man di Gadu lobi” (Daniyeli 10:8, 11, 18, 19). Pakisei den baala anga sisa, den pionili anga den gaandiwan di á poi du a peleikiwooko moo enke fosi. I sa gi den taanga-sikin tu.\n8 Yehofa anga Yesesi be de omen yali a hemel, tokuso di Yesesi kon a goontapu, Yehofa be sabi taki a de fanowdu fu gi en Manpikin taanga-sikin ete. Yehofa be taki anga en di a bigin du a peleikiwooko. A lasiti yali di a be de a goontapu, a taki anga en tu. Wan leisi Yehofa taki: „Disi a mi manpikin, mi lobi en, ai meke mi piisii” (Mateyesi 3:17; 17:5). Yesesi be musu fende taanga-sikin di en Dda taki a lobi en. A be fende taanga-sikin tu di en Dda taigi en taki ai meke a piisii. A neti fosi Yesesi dede, a be e booko en ede tuutuu. Neen meke Yehofa sende wan engel kon fu gi en taanga-sikin (Lukasi 22:43). Mma anga dda, u sa waka a Yehofa baka tu, te wi e gi u pikin taanga-sikin. Gafa den te den du wan bun sani. Te sani e miti den a sikoo, du san i poi fu gi den taanga-sikin fu den holidoo.\n9. San wi e leli fu a fasi fa Yesesi be e libi anga den apostel?\n9 U sa waka a Yesesi baka tu. A neti fosi a dede, a wasi den apostel fi en futu, neen a soi den saide den mu abi sakafasi. Ma toku den be abi heimembee. Ala yuu, den be e sitee sowtu wan fu den a be a moo gaanwan. Peitilisi gafa taki noiti a á be o gwe fika Yesesi (Lukasi 22:24, 33, 34). Ma Yesesi á be e poti pakisei a den fowtu di den be e meke. A gafa den fu di den holibaka gi en. A paamisi den taki den be o du gaan sani moo den sani di a be du. A soi den tu taki Yehofa lobi den (Lukasi 22:28; Yohanisi 14:12; 16:27). U mu akisi useefi taki: ’Mi e gafa taawan enke Yesesi, efu a den fowtu di den e meke mi e poti pakisei?’\n10, 11. Fa Pawlesi gi den baala anga sisa taanga-sikin? San a be de kabakaba fu du?\n10 A omen leisi apostel Pawlesi be e gafa den baala anga sisa fi en. En anga den be go a omen peesi, neen meke a be sabi den bun. Ma di a sikiifi den buku fi en, a á kai den swakifasi fu den. A gafa a gafa den. A be taki a lobi Timotiyesi enke en pikin. A be sabi taki Timotiyesi be o poi gi taawan taanga-sikin (1 Korentesama 4:17; Filipisama 2:19, 20). Pawlesi be taigi a kemeente fu Korente taki Titesi a wan baala di e ’wooko makandaa anga en fu yeepi a kemeente’ (2 Korentesama 8:23). Timotiyesi anga Titesi be musu fii bun di den yee fa Pawlesi gafa den!\n11 Pawlesi anga en mati Barnabas, be e meke moiti fu gi den baala anga sisa taanga-sikin, winsi a sani ya be sa tyai dede gi den. Den be sabi taki a omen sama be wani kii den a Listra. Ma toku den go na a foto ya baka, fu gi den nyun disipel taanga-sikin anga fu yeepi den fu den á gwe fika Yehofa (Toli 14:19-22). Bakaten, di Pawlesi be de a Efeise, wan kulu sama be wani du ogii anga en, ma toku a tan ape wan pisiten fu gi den baala anga sisa taanga-sikin. Toli 20:1, 2 taki: „Pawlesi sende kai den disipel, neen a gi den taanga-sikin, a gi den siibun, neen a go a Masedoniya. A waka a omen peesi anda e gi den sama taanga-sikin. Baka dati a go a Giikikondee.”\nGI USEEFI TAANGA-SIKIN\n12. Saide u mu e go a komakandaa?\n12 Yehofa wani sani go bun anga u, neen meke a taki u mu e kon a makandaa ala yuu. Te u de a komakandaa, wi e leli fu Yehofa. Wi e gi useefi taanga-sikin tu (1 Korentesama 14:31; leisi Hebrewsama 10:24, 25.) Cristina di u be taki fi en na a bigin taki: „A sani di mi lobi fu den komakandaa, na a taanga-sikin di mi e fende. Mi e si taki den baala anga sisa lobi mi. Son leisi anga booko-ede mi e go a komakandaa. Ma te mi doo, den sisa e kon taki anga mi, den e baasa mi. Den e gafa mi tu taki mi wei moin. Den e taigi mi taki den lobi mi, ai bigi gi den fu si fa mi e go a fesi. A taanga-sikin di den e gi mi, e meke mi fii bun!” A sani ya e soi taki a de taanga fanowdu fu gi taawan taanga-sikin!—Romesama 1:11, 12.\n13. Saide den sama di e dini Yehofa wan pisiten kaba abi taanga-sikin fanowdu tu?\n13 Den sama di e dini Yehofa wan pisiten kaba, abi taanga-sikin fanowdu tu. Pakisei Yowsuwa. Di den Islayelisama be de fu go aini a Paamisi Kondee, a Yowsuwa Yehofa be poti fu tii den. Ma winsi fa Yowsuwa be dini Yehofa omen yali, toku Yehofa be taigi Mosesi taki a mu gi en taanga-sikin. A taki: „Poti Yowsuwa enke fesiman. Gi en deki-ati fu a á feele, bika neen o tyai a foluku go a taa se fu a liba. Neen o meke den teke a kondee di yu o si” (Deitolonomi 3:27, 28). Yowsuwa be abi taanga-sikin fanowdu, bika a foluku be o feti omen feti. Den be o lasi wan feti tu (Yowsuwa 7:1-9). Aini a ten ya, u sa gi owluman anga kelen-owluman taanga-sikin tu, bika den e wooko taanga gi a foluku fu Gadu. (Leisi 1 Tesalonikasama 5:12, 13.) Wan kelen-owluman taki: „Son yuu baala anga sisa e sikiifi biifi gi u, fu soi u taki ai bigi gi den taki u be go luku den. Wi e kibii den biifi ya, da te wi e fii booko-saka, da wi e leisi den. Den e gi u taanga-sikin tuutuu.”\nEfu wi e gafa u pikin, wi o man yeepi den fu toon Yehofa mati (Luku paragraaf 14)\n14. Sowtu toli e soi taki a bun fu gafa taawan te u wani yeepi den fu du wan sani moo bun?\n14 Wan leisi, apostel Pawlesi be abi fu poti den baala anga sisa fu Korente a pasi. Di Pawlesi si taki den wooko anga a sani di a soi den, a gafa den (2 Korentesama 7:8-11). Den sani di Pawlesi taigi den baala anga sisa, gi den taanga-sikin fu den á weli fu du bun. Owluman sa waka a Pawlesi baka. Andreas di abi tu pikin taki: „Te yu e gi i pikin taanga-sikin, da dati e yeepi den fu go a fesi. Te yu e gafa den, den e moo du san i leli den. Winsi fa pikinengee sabi san bun, tokuso te wi e gi den taanga-sikin ala yuu, da dati e yeepi den fu du bun sani.”\nSAN O YEEPI I FU GI TAAWAN TAANGA-SIKIN?\n15. San a wan fasi fa u sa gi taawan taanga-sikin?\n15 Taigi den baala anga sisa fi i taki ai bigi gi i taki den e meke moiti. Taigi den sowtu manii fu den i lobi (2 Koloniki 16:9; Yopu 1:8). Te wi e du a sani ya, a Yehofa anga Yesesi baka wi e waka. Ala den sani di wi e du e bigi gi den, winsi wi á poi du ala san u wani du. (Leisi Lukasi 21:1-4; 2 Korentesama 8:12.) U sabi fa a taanga gi den gaandi baala anga sisa fu go a peleikiwooko efuso komakandaa ala yuu. Wi e gafa den fu a moiti di den e meke?\n16. On ten u sa gi taawan taanga-sikin?\n16 Gi taawan taanga-sikin ala yuu. Solanga i si wan sama du wan bun sani, gafa en. Di Pawlesi anga Barnabas be go a Antiyokiya, wan peesi a Pisidiya, den fesiman fu a keliki osu fu den Dyu taigi den taki: „Baala, efu u wani taki wan sani fu gi a foluku taanga-sikin, u sa taki.” Pawlesi teke a okasi de fu gi den sama taanga-sikin (Toli 13:13-16, 42-44). Te wi e gi sama taanga-sikin, da son leisi taawan e gi u taanga-sikin tu.—Lukasi 6:38.\n17. San na a moo bun fasi fa u sa gafa taawan?\n17 Taigi a sama kiin saide yu e gafa en. Di Yesesi gafa den Kelesten a Tiyatira, a taigi den saide a gafa den. A soi den san den be du bun. (Leisi Openbaring 2:18, 19.) Fa u sa waka neen baka? Kande u sa gafa wan mma fu a fasi fa a kiya den pikin fi en, winsi fa a á be makiliki gi en wawan. Efu yu a wan mma efuso dda, i sa gafa i pikin fu a fasi fa den e meke moiti fu dini Yehofa. Taigi den sowtu bun den e du. Efu yu e taki kiin te yu e gi taawan taanga-sikin, den o si taki a sani di i taigi den komoto a yu ati.\n18, 19. Fa u sa yeepi useefi fu wi á gwe fika Yehofa?\n18 Yehofa be taigi Mosesi taki a mu gi Yowsuwa taanga-sikin. Ma aini a ten ya, Yehofa ná o taigi u anga mofu taki u mu gi wan sama taanga-sikin. Ma ai bigi gi en te a si a moiti di wi e meke fu gi taawan taanga-sikin (Odo 19:17; Hebrewsama 12:12). Te wan baala holi wan lezing a u kemeente, u sa taigi en sowtu pisi fu a lezing u be lobi. Kande den sani di a taki yeepi i anga wan polobelema. Kande a yeepi i fusutan wan Beibeltekisi moo bun tu. Wan sisa be sikiifi wan biifi gi wan baala di be holi wan lezing. A taki: „Winsi fa a wantu miniti namo mi anga i taki, tokuso a gei enke i si san de a mi ati, neen i gi mi taanga-sikin. I taki a wan switifasi di i be e holi a lezing. Boiti dati, i taki switi anga mi tu. Mi be fii enke a wan kado Yehofa gi mi.”\n19 Efu u wani yeepi taawan fu den á gwe fika Yehofa, u mu du san Pawlesi be taki. A taki: „U mu e gi makandaa taanga-sikin, u mu e yeepi makandaa tu, enke fa u gwenti” (1 Tesalonikasama 5:11). Efu wi e „gi makandaa taanga-sikin ala dei”, wi o meke Yehofa piisii!\n^  (paragraaf 1) Son wan fu den nen aini a artikel ya kengi.


Ondoofenitoli: Yehofa belesi mi moo san mi be denki | Manfred Tonak\nA Wakititolen (anga sutudi-artikel) | yuli 2019\nLEISI AINI Acholitongo Afrikaans Aja Akatongo Albaniya-tongo Almeniyatongo Altaitongo Alur Amhareisitongo Amitongo Arabiatongo Aserbaiyanitongo Aserbaiyanitongo Aymaratongo Bakratongo Basatongo (Kamerun) Baskirtongo Bataks (Karo) Bataks (Simalungun) Bataks (Toba) Bauletongo Bengalitongo Biak Bikoltongo Bislamatongo Bulgariatongo Bulutongo Chavacano Chinees (Kantonees, vereenvoudigd) Chintongo (Haka) Chitonga (Zimbabwe) Choltongo Chopi Chuvashtongo Creools (Belize) Creools (Kaapverdië) Damara Dangmetongo Deinsitongo Digortongo Dofusama-tongo fu Kolombiya Dofusama-tongo fu Zuid Afiikan Dofusma-tongo fu Amerika Dofusma-tongo fu Ekwador Dofusma-tongo fu Venezuwela Doisritongo Doualatongo Drehu-tongo Dyulatongo Edotongo Efiktongo Eisikondeetongo Eksosatongo Esan Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hererotongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Ibindatongo Idoma Igbotongo Igede Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaktikuel-tongo Kambodyatongo Kanadatongo Karen (S’gaw) Kasaktongo Kasaktongo (Arabia) Katalantongo Katyintongo Kektyitongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kinyarwandatongo Kipendetongo Kirgisitongo Kiribatitongo Kirunditongo Kisitongo Kitongatongo (Malawi) Kityetongo Koerdisch, Kurmanji (Kaukasus) Kongotongo Koreya-tongo Krio Kriorotongo Gwadelup Krowâsiatongo Kurmanyitongo, Kurdia Kurmanyitongo, Kurdia (sirilis-alfabet) Kwangalitongo Kwanyamatongo Kyangonde Laag Duits-tongo Lahutongo Laostongo Latfiatongo Lenje Lingalatongo Litoniyatongo Lomwetongo Lufaletongo Lugandatongo Lukonsotongo Lundatongo Luotongo Makhuwa-Meetto Malagasitongo Malayalamtongo Maleisitongo Maltatongo Mambwe-Lungutongo Mamtongo Mapudunguntongo Maratitongo Masatektongo (Huwatala) Masedoniya-tongo Masyaleisitongo Mauritius Kriorotongo Mayatongo Mbunda Miksetongo Mikstektongo (Gerero) Mingreels Misotongo Miyanmartongo Mongoliyatongo Mooretongo Motutongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ndongatongo Nepalitongo Ngaberetongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Nyungwe Okanisitongo Okpe Oromotongo Oseitiatongo Otetelatongo Palawtongo Pangasinantongo Papiamentutongo (Korsow) Persiatongo Pidgin (West-Afrika) Ponpeitongo Potogisitongo Potogisitongo (Potogisikondee) Punyabitongo Pôlsutongo Quichua (Chimborazo) Quichua (Imbabura) Rarotongatongo Romani (Macedonië, cyrillisch) Romani (Servië) Romanitongo (Masedoniya) Romanitongo (Zuidsei fu Grikikondre) Ronga Rosiyatongo Rumeiniatongo Runyankoretongo Rutorotongo Salomon eilanti pidgin Samowatongo Sangirees Sangotongo Sapotektongo (Istmus) Sebuwanotongo Seisyel-èilanti Kriorotongo Senatongo Sepeditongo Sepulana Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Shangaan (Mozambique) Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Kanton (Fosiwan) Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Sundaas Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Talapanektongo Tamiltongo Taraskotongo Tatartongo Tayikitongo Telugutongo Tetun Dili Tiftongo Tigrinyatongo Tok Pisintongo Tongantongo Torkutongo Totonaktongo Toyolabaltongo Truktongo Tsongatongo Tswatongo Tufalotongo Turkmeniatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Udgurtongo (sirilis-alfabet) Ukrainitongo Umbundutongo Urdutongo Urhobotongo Urundtongo Usbektongo Vendatongo Vietnameisitongo Walisitongo Waray-Waraytongo Wayuunaikitongo Welshtongo Wolaitatongo Yapantongo Yaptongo Yorubatongo Zandetongo usbekitongo (Romesma-alfabet)\nYehofa belesi mi moo san mi be denki\nEnke fa Manfred Tonak seefi gi a toli\nMi be sabi taki mi be mu du a pioniliwooko, ma mi be e akisi miseefi efu a wooko ya be o meke mi piisii. Mi be lobi a wooko di mi be e du a Doisilikondee. A wooko fu mi a be fu sende bolon anga taa sani go a omen peesi na Afiikan. U be e sende den sani ya go a Dar es Salaam, Elisabethville, anga Asmara. Mi á be denki taki wan dei mi be o du a fuuten diniwooko aini omen foto fu Afiikan.\nDi mi bigin pionili bakaten, mi libi kengi a wan fasi di mi á be denki (Efe. 3:20). Kande yu e akisi iseefi fa a sani ya pasa. Meke mi gi yu a toli.\nMi meke a Berlijn, wan foto a Doisilikondee wantu mun baka di a du fu Tu Goontapu Feti bigin aini 1939. A ten di a feti be de fu kaba aini 1945, opalani be e fee abaa Berlijn, da den be e losi bom towe aini a foto. Wan leisi, wan bom kai aini a sitaati pe u be e tan, neen mi anga nda, mma anga mi pikin sisa lon go na a peesi pe sama e go kibii gi den bom. Bakaten u foloisi go a Erfurt a foto pe mma be meke.\nMi, mma, nda anga mi sisa a Doisilikondee a pisiten fu a yali 1950\nMma be e suku a tuu biibi fayafaya, neen meke a be e leisi omen buku di koniman sikiifi. A go a omen keliki tu, ma a á be fende wini. Aini 1948, tu Yehofa Kotoigi kon peleiki gi u. Mma kai den kon aini se neen a bigin poti akisi gi den. Den á taki doo wan yuu seefi, neen mma taigi mi anga mi pikin sisa taki: „Mi fende a tuu biibi!” A á langa baka dati, neen mi, mma anga mi pikin sisa bigin go a komakandaa a Erfurt.\nAini 1950 u foloisi go a Berlijn baka. U be e go a komakandaa a kemeente Berlijn-Kreuzberg. Bakaten u foloisi go a wan taa peesi aini Berlijn, neen u bigin go a komakandaa a kemeente Berlijn-Tempelhof. Bakaten, mma dopu ma mi be e daaidaai. Saide?\nSAN YEEPI MI FU SEN Á KISI MI SO MOO?\nFu di sen be e siki mi meke mi á be man du moo gi Yehofa. Tu yali langa mi go aini a peleikiwooko sondee fu peleiki gi wan sama. Ma di mi meke mati anga baala anga sisa di be soi taki den abi deki-ati fu dini Yehofa winsi san e pasa, neen sani kengi. Den be sooto son wan fu den baala anga sisa ya a Nazi sitaafuman kampu, taawan be sooto a wantu sitaafu-osu a Owstu Doisilikondee. Taa baala anga sisa be e kibii tyai buku go a Owstu Doisilikondee winsi fa den be sa sooto den. Mi be pakisei taki efu den baala anga sisa ya be de kabakaba fu dede efuso go a sitaafu-osu fu di den be lobi Yehofa anga den baala anga sisa, da mi á mu meke sen tapu mi fu wooko gi Yehofa.\nWan taa sani di yeepi mi fu sen á kisi mi so moo, a di u be mu paati wan bolosilo aini 1955. Baala Nathan Knorr be sikiifi aini wan biifi di be kon aini a Informateur, * taki a wooko ya a be wan fu den moo gaan wooko di a olikanisâsi be o du. A be taki efu ala peleikiman be o du a wooko ya, a be o de a moo switi ten di u du a peleikiwooko makandaa. A dati pasa tu. A á langa baka dati mi paamisi Yehofa taki mi o dini en neen mi dopu aini 1956, makandaa anga nda anga mi sisa. Baka di mi dopu, mi be mu teke wan pelensipali bosoloiti.\nMi be sabi taki a pioniliwooko na a moo bun wooko di mi be sa du, ma mi be e daaidaai fu bigin anga en. Mi go wooko a wan bodeleifi a Berlijn di be e bai sani seli baka, fu di mi be wani leli a wooko ya. Baka dati mi du a wooko ya wan pisiten fu di mi be wani sabi en moo bun fosi mi bigin pionili. Aini 1961 mi fende wan wooko a Hamburg, wan fu den moo gaan bodeleifi fu Doisilikondee di be e bai sani seli baka. Mi be kon lobi a wooko ya, mi á be wani fika en fu go pionili. San mi be o du?\nAi bigi gi mi taki Yehofa meke wantu baala yeepi mi fu fusutan taki a dini di mi e dini en na a moo pelensipali sani aini mi libi. A omen mati fu mi be bigin anga a pioniliwooko, mi be sa waka a den baka. Baala Erich Mundt, di be de aini wan sitaafuman kampu gi mi taanga-sikin fu fitoow Yehofa. A taki di den be de aini a sitaafuman kampu, den baala di be e fitoow denseefi biibi be kon swaki bakaten. Ma den wan di be e fitoow Yehofa anga den hii ati á gwe fika en, a so den be man holibaka gi a olikanisâsi fi en.\nDi mi bigin pionili aini 1963\nBaala Martin Poetzinger, di toon wan fu den baala di be e tii a wooko bakaten, be lobi gi den baala taanga-sikin. A be lobi taigi den taki: „Deki-ati na a moo pelensipali manii di u mu abi!” Baka di mi sidon pakisei a sani ya, mi fika a wooko di mi be e du, neen mi bigin pionili aini yuni 1963. Na a moo bun sani di mi be sa du. Baka tu mun, fosi mi bigin suku wan taa wooko, neen mi fende a gaandi fu du a spesuutu pioniliwooko. Baka wantu yali, Yehofa belesi mi a wan fasi di mi á be denki. Den kai mi fu go na a Gileyad sikoo. Disi a be du fu fotenti a fo leisi di a sikoo ya be holi.\nMI LELI WAN PELENSIPALI SANI NA A GILEYAD SIKOO\nWan fu den pelensipali sani di mi leli na a Gileyad sikoo a disi: „Ná fika wan wooko di Yehofa gi i fu du.” Baala Nathan Knorr anga Lyman Swingle be lobi taigi wi a sani de. Den gi u taanga-sikin fu tan du a wooko di a olikanisâsi gi u, winsi a á makiliki. Baala Knorr be taki: „San yu o poti pakisei? Na a tyobo fu a peesi pe yu o go? Yu o poti pakisei a den kakaaka anga den feefee efuso makisita, anga a fasi fa den sama pooti? Efuso yu o poti pakisei a den bon, den boomiki anga a fasi fa den sama e lafu? Meke moiti fu lobi den sama!” Wan dei di Baala Swingle be e taki fu den sama di gwe fika a wooko di a olikanisâsi gi den, ala en ain be fuu anga wataa. A be abi fu tan te a kisi enseefi fosi neen a taki go doo. Mi fii a sani te. Mi poti a mi ede taki noiti mi o meke Kelestesi anga den baala fi en fii tyali.—Mat. 25:40.\nMi, Claude, anga Heinrich di u be de zendeling a Lubumbashi, wan peesi a Kongo aini 1967\nDi den baala taigi u sowtu kondee wi o go, wantu baala di be e wooko a Betel akisi u pe wi o go. Den be e poolo anga ala den taawan di den taigi den pe den o go. Ma di mi taigi den taki a Kongo (Kinshasa) mi o go, neen den de pii. Baka dati den taki: „Oo a Kongo yu o go. Meke Yehofa de anga i ye.” A pisiten de na ala yuu Kongo (Kinshasa) be e de a nyunsu fu di den be e feti aini a kondee. Ma mi be e pakisei den sani di mi be leli a Gileyad. Baka di a sikoo kaba aini september 1967, neen mi anga Heinrich Dehnbostel anga Claude Lindsay go a Kinshasa, a mamafoto fu Kongo.\nU LELI OMEN SANI ENKE ZENDELING\nDi u doo a Kinshasa, u leli Faansi dii mun. Baka dati u fee anga opalani go a Lubumbashi, di sama be sabi enke Elisabethville, di be de koosube fu Zambiya. U be go tan aini wan zendeling osu di be de na a mindii foto.\nGaanse sama aini Lubumbashi á be yee a bun nyunsu ete, neen meke u be piisii fu paati a bun nyunsu gi den. A á teke langa fosi u be abi omen Beibelsutudi. Den sama di be wani sutudeli be ipi te wi á be poi sutudeli anga ala den. U be e peleiki gi den heiheiman di be e wooko gi lanti tu. Boiti dati, u be e peleiki gi sikowtu. Gaanse fu den be e lesipeki a Wowtu fu Gadu anga a wooko di u be e du. Gaanse fu den sama a Swahili den be e taki, neen meke mi anga Claude Lindsay leli a tongo ya tu. A á langa baka dati, neen den baala sende u go a wan kemeente di e taki Swahilitongo.\nWinsi fa u be lobi a wooko di u be e du, toku son leisi sani be e miti u. A omen leisi u be e miti duungu suudati di be de anga goni. Son leisi sikowtu be e lei gi u tu. Wan leisi di u be e holi komakandaa aini a pionili osu, neen wan kulu sikowtu di be de anga goni booko kon aini a osu. Den tyai u go a sitaafu-osu, neen den meke u sidon a doti te enke tin yuu neti fosi den losi u.\nMi bigin du a kelen wooko aini 1969. Mi be e waka langa pasi. Den pasi be e tokotoko, a gaasi be e hei. Wan leisi di mi go a wan kampu, wan umanfoo anga den pikin fi en kon siibi a mi bedi ondoo. Noiti mi o feegete fa a be e weki mi a musude fosi peesi kiin. Mi e membee ete fa a be e switi fu sidon anga taa baala anga sisa a sikin faya e gi Beibel toli.\nWan fu den moo gaan tesi di be miti wi a ten de, a den sama di be e du enke den a Kotoigi. Den sama ya be e wooko gi a Kitawala kulu. * Son wan fu den be dopu, taawan be toon owluman. Den sama ya di be de enke „gaan siton di kibii a ondoo wataa” á be poi koli den baala anga sisa di be e dini Yehofa anga den hii ati (Yud. 12). Bakaten Yehofa puu den sama ya aini a kemeente. Baka dati moo anga moo sama be e kon aini a tuu biibi.\nAini 1971, den be kai mi fu go wooko na a beikantoo a Kinshasa. A omen wooko mi du ape. Mi be e wooko na a Dienstafdeling pe u be e piki den biifi di sama be e sende kon na a beikantoo. Mi be e poti den buku di den kemeente be e sende akisi aini dosu. Mi leli fa fu seeka a wooko aini gaan kondee pe sani enke sitolomu, bun pasi anga besi á de. Son leisi, te u be sende biifi gi den kemeente, a baka omen mun fosi den be e fende den biifi. Te u be sende den biifi anga opalani, da den be e puu den poti aini boto. Son leisi a omen wiki den boto ya be e fasi a den deki gaasi di de aini a liba. Winsi fa den sani ya be e pasa, tokuso a wooko be e go doo.\nMi be e foondoo fu si fa den baala be e holi gaan konkelesi winsi fa den á be abi tyaipi moni. Denseefi be e meke den podium. Den be e tapu a peesi lontu anga gaasi. Den be e meke kunsu anga gaasi tu fu sidon. Den be e meke osu anga tutu, da den be e tapu den anga wan sowtu penpen. Den be e meke tafaa anga a penpen ya tu. Fu di den á be abi sipikii meke den be e koboloiki udububa fu tei den ponsu miti. Mi be e foondoo fu si fa den baala anga sisa ya be e koboloiki san den be abi fu seeka sani fu holi a konkelesi. Ná pikin lobi mi lobi den. Mi be e angii fu den te di den baala gi mi wan taa faantiwowtu.\nMI GO YEEPI A KENIYA\nAini 1974, mi foloisi go na a beikantoo di de a Nairobi, aini Keniya. A wooko be ipi, bika a beikantoo fu Keniya be e luku a wooko fu tin taa kondee di be de koosube. Den be tapu a wooko aini son wan fu den kondee ya. Den be lobi sende mi go a den kondee ya, moomoo Etiyopiya pe tesi be e miti den baala anga sisa fu u. Sama be e du ogii anga omen fu den, den be poti son wan fu den a sitaafu-osu, den be kii taawan seefi. Ma den baala anga sisa be e holidoo fu di den be lobi Yehofa anga fu di den be lobi denseefi.\nAini 1980, mi toow anga Gail Matheson, wan sisa di meke a Kanada. Mi anga Gail be de aini aseefi kalasi di u be go na a Gileyad sikoo. U be e sikiifi biifi gi useefi. Gail be de zendeling aini Bolifiya. Baka 12 yali, neen mi anga en miti a New York. A á langa baka dati neen u toow a Keniya. Ai bigi gi mi taki mi toow anga Gail, bika ala yuu ai meke moiti fu denki enke fa Yehofa e denki. Ai tifeedi tu anga san a abi. Te anga now ai holibaka gi mi.\nAini 1986, mi anga Gail fende a gaandi fu du a kelen wooko. Mi be de aini a Beikantoo Komte tu. Di mi be e du a kelen wooko u be e go a omen fu den kondee di a beikantoo fu Keniya be e luku.\nMi e holi wan lezing a wan konkelesi a Asmara aini 1992\nMi e membee ete fa u be e seeka sani fu holi wan konkelesi a Asmara (wan foto aini Eritreya) aini 1992. A ten de a wooko fu wi á be tapu aini a kondee ya. A peesi pe u be fende fu holi a konkelesi a be wan gaandi magisin. A be tyobo te. A dei fu a konkelesi, mi foondoo fu si fa den baala anga sisa seeka a peesi. A so u be man dini Yehofa ape. A omen fu den tyai koosi kon tapu den peesi di á be moin fu si. U be piisii te fu de na a konkelesi ya. Ala anga ala a 1279 sama be kon na a konkelesi.\nA kelen wooko á be makiliki bika ala wiki a wan taa peesi u be e siibi. Kande a wiki ya u siibi aini wan moin osu di be de koosube fu a se, taa wiki u siibi aini wan pikin senki osu. Son leisi a 100 meter u be mu waka fu go a toilet. Ma winsi pe u be go, a be e bigi gi u fu wooko aini a peleikiwooko makandaa anga pionili anga peleikiman di be e wooko fayafaya. Di den baala gi u wan taa wooko, u gwe fika omen mati di u lobi tuutuu.\nDEN BELESI DI U FENDE A ETIYOPIYA\nAini 1987 te anga 1992 lanti be gi u pasi fu peleiki aini wantu kondee di a beikantoo fu Keniya be e luku. Neen meke den baala sete beikantoo anga taa kantoo aini den kondee ya fu luku a wooko. Aini 1993, u be fende a gaandi fu wooko na a kantoo a Addis Ababa, di de aini Etiyopiya. A omen yali den baala anga sisa be e peleiki kibiikibii aini a kondee ya. Ma now lanti á be e tapu u fu peleiki moo.\nWi e du a kelen wooko a wan boitipeesi a Etiyopiya aini 1996\nYehofa belesi a wooko a Etiyopiya. A omen baala anga sisa bigin anga a pioniliwooko. Fanafu a yali 2012, te i be teli 10 peleikiman da 2 fu den a be pionili. Den sikoo di a olikanisâsi e holi, yeepi den baala anga sisa fu du den wooko moo bun. Den be meke moo enke 120 Kownukondee zaal. Aini 2004 a Betelfamii foloisi go a wan nyun peesi. Boiti dati den meke wan peesi fu holi gaan komakandaa aini aseefi dyali. A sani ya be tyai wini gi den baala anga sisa tuutuu.\nDen yali di pasa, mi anga Gail meke omen bun mati a Etiyopiya. Den lobi gi sama sani, den lobi sama, neen meke u lobi den. Fu di u gusontu e go a baka meke den sende u go na a beikantoo a Doisilikondee. Den baala anga sisa ya e solugu u te, ma toku wi e angii fu den baala anga sisa fu wi a Etiyopiya.\nYEHOFA MEKE A WOOKO GO A FESI\nU luku duun fa Yehofa meke a wooko go a fesi (1 Kor. 3:6, 9). A fosi leisi di mi peleiki gi wantu man fu Rowanda di be e suku kopoo a Kongo, peleikiman á be de aini Rowanda. Nownow a moo enke 30.000 baala anga sisa de aini Rowanda. Aini 1967 a 6000 peleikiman be de aini Kongo (Kinshasa), nownow a wan sani fu 230.000 peleikiman de aini a kondee. Aini 2018 a moo enke wan miliyun sama kon na a Membeefesa. Nownow a moo enke 100.000 peleikiman de aini den kondee di a beikantoo fu Keniya be e luku fosi.\nWan sani fu 50 yali pasa, Yehofa be koboloiki omen baala fu gi mi deki-ati fu du a fuuten diniwooko. Te anga now sen e kisi mi ete, ma mi leli taki mi mu fitoow Yehofa. A wooko aini Afiikan leli mi fu abi pasensi anga fu tifeedi anga san mi abi. Mi anga Gail lobi a fasi fa den baala anga sisa e soi switifasi, fa den e holidoo winsi san e pasa anga fa den e fitoow Yehofa. Ai bigi gi mi taki Yehofa soi mi bun-ati. A belesi mi a omen fasi di mi á be denki.—Ps. 37:4.\n^ paragraaf 11 Bakaten den be e kai en U Kownukondee diniwooko. Nownow na A libi fu wi enke Kelesten anga a peleikiwooko—Komakandaa buku kon neen peesi.\n^ paragraaf 23 A wowtu „Kitawala” a wan Swahili wowtu di wani taki „tii” efuso „basi taawan”. A kulu ya a be wan politiki kulu di á be wani Belgiya taki gi Kongo moo. Den sama fu a Kitawala kulu be e teke den buku fu den Kotoigi, den be e leisi den, da den be e paati den gi sama. Den be e leli sama taki Beibel e holibaka gi politiki, afokodeei anga hululibi.\nSeeka fosi tesi miti i\nDini Yehofa go doo winsi lanti tapu a wooko\n’Go, da u meke sama toon mi bakaman’\nFa u sa yeepi sama di nai biibi taki wan Gadu de?\nONDOOFENITOLI Yehofa belesi mi moo san mi be denki\nYesesi dede gi mi tuutuu?\nText Fasi fa i sa download sani A WAKITITOLEN (ANGA SUTUDI-ARTIKEL) yuli 2019\nA WAKITITOLEN (ANGA SUTUDI-ARTIKEL) yuli 2019\nA leli di mi Kelesten mma anga dda gi mi yeepi mi fu de koloku


Wan nen di de aini Beibel sikiifi a wan gaandi doti patu\nSama u mu gi gaandi?\nBiibi da i du sani anga koni!\nDini Yehofa anga i hii ati!\nLeli wan sani fu den sani di be sikiifi fositen?\nONDOOFENITOLI Mi fende wini di mi paa anga koni sama\nLEISI AINI Acholitongo Bataks (Karo) Bataks (Simalungun) Bataks (Toba) Bauletongo Biak Bislamatongo Chintongo (Haka) Choltongo Chopi Drehu-tongo Fransitongo Garifunatongo Groenlandtongo Hmong (wit) Ingrisitongo Italiatongo Javaans Kambodyatongo Kaqchikel (Centraal) Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kimbundutongo Kisitongo Krio Laostongo Lomwetongo Lukonsotongo Makuatongo Maltatongo Mamtongo Mapudunguntongo Masatektongo (Huwatala) Mauritius Kriorotongo Miksetongo Misotongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ngaberetongo Ngangela Ni-weitongo Niastongo Nyanekatongo Nyungwe Okanisitongo Potogisitongo Quichua (Chimborazo) Quichua (Imbabura) Romani (Macedonië, cyrillisch) Romanitongo (Masedoniya) Romanitongo (Zuidsei fu Grikikondre) Runyankoretongo Rutorotongo Seisyel-èilanti Kriorotongo Senatongo Spanyorotongo Sramakatongo Sundaas Tahititongo Talapanektongo Totonaktongo Toyolabaltongo Tswatongo Tyokwetongo Tyuabotongo Tzeltaltongo Udgurtongo (sirilis-alfabet) Umbundutongo Urdutongo Urundtongo Walisitongo Wayuunaikitongo\nA Wakititolen (anga sutudi-artikel) | maart 2017\nWan nen di de aini Beibel sikiifi aini Kana-antongo a wan doti patu di gaandi 3000 yali\nAini 2012, sama di e suku fositen sani fende wantu pisi fu wan doti patu di gaandi 3000 yali. Den be poolo di den fende den pisi fu a patu ya. Saide? Den be e poolo fu di sani be sikiifi a den pisi fu a patu ya.\nDi den miti ala den pisi fu a patu kon a wan, den be man leisi san sikiifi neen. A be sikiifi aini Kana-antongo taki: „Esbaa-al Ben Beda” dati wani taki „Esbaa-al, manpikin fu Beda.” A fositoon sama fende wan gaandi sani anga a nen ya neen tapu.\nBeibel e taki fu wan sama di den e kai Esbaa-al tu, wan fu den manpikin fu Kownu Saul (1 Koloniki 8:33; 9:39). Wan koniman den e kai Yosef Garfinkel be de aini fende a patu ya. A taki: „A bun fu holi a pakisei taki a nen Esbaa-al de aini Beibel. Ma now den sabiman di e ondoosuku sani fu fositen kon si taki wan sama be abi a nen ya tuu, ma aini a pisiten di kownu David be e tii wawan wan sama be abi a nen ya.” Disi a wan taa sani di e soi taki son gaandi sani di sama e fende, e kai anga san sikiifi aini Beibel.\nA taa nen fu a manpikin fu Saul di den e kai Esbaa-al a Isboset (2 Samuweli 2:10). Saide den puu „baa-al” na a kaba pisi fu a nen fu a manpikin fu Saul neen den poti „boset”? Ondoosukuman taki kande a sama di sikiifi a Beibel buku 2 Samuweli, á be wani poti a nen Esbaa-al fu di a nen ya be e meke den Islayelisama pakisei Baa-al. Baa-al a be a gadu fu den Kaana-ansama. Den Kaana-ansama be e biibi taki na a gadu ya be e meke alen kai. Ma a nen Esbaa-al sikiifi aini a Beibel buku 1 Koloniki ete.\nA WAKITITOLEN (ANGA SUTUDI-ARTIKEL) maart 2017


Yehofa be e kai en „mi mati”—Yesaya 41:8 | Sutudi\nLEISI AINI Afrikaans Basatongo (Kamerun) Bauletongo Bislamatongo Bulutongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Haiti Kriorotongo Hawsatongo Hmong (wit) Ibantongo Igbotongo Ingrisitongo Isokotongo Italiatongo Kabiyetongo Kambodyatongo Kaqchikel (Centraal) Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Mbunda Mende Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Nidebeletongo Nisematongo Nyanekatongo Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Tyokwetongo Tzeltaltongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\n„Ma Islayeli, yu a mi futuboi. Yakopu, a yu na a sama di mi teke, a yu na a pikin fu mi mati Abalaham.”—YESAYA 41:8.\nSINGI: 91, 22\nFa den sani di Abalaham be sabi anga den sani di a si Gadu du be taanga en biibi?\nFa Abalaham be meke moiti fu toon wan moo bun mati anga Gadu?\nFa i sa waka a Abalaham baka te yu e meke moiti fu toon Yehofa mati?\n1, 2. (a) Fa u du sabi taki libisama sa toon Gadu mati? (b) San wi o luku aini a artikel ya?\nFANAFU a dei di wan sama ain pii te enke a dede, a abi lobi fanowdu. Wi abi mati fanowdu di lobi u. A lobi ya a ná aseefi enke te man anga uman lobi denseefi. A lobi di wi abi taanga fanowdu, a du fu Yehofa. Ma fu di omen sama á poi si Gadu, meke den nai biibi taki den sa toon mati anga en. Den e si enke a hei tumisi. Ma u sabi taki a sani de a ná tuu!\n2 Beibel e soi u taki aini a ten di pasa, sama be toon Gadu mati. U mu puubei fu waka a den sama de baka. Saide? Bika a sani di de moo taanga fanowdu aini a libi, a fu de Gadu mati. Meke u luku a libi fu Abalaham. (Leisi Yakowbesi 2:23.) Fa a du toon Gadu mati? A fu di a be e biibi Gadu. Neen meke Beibel e kai en „a dda fu ala biibiman” (Romesama 4:11). Te yu o luku a toli fu Abalaham, akisi iseefi den sani ya: ’Fa mi sa soi taki mi biibi taanga enke Abalaham? Fa mi sa toon moo bun mati anga Gadu?’\nFA ABALAHAM DU TOON YEHOFA MATI?\n3, 4. (a) San be de a moo taanga sani di Abalaham be mu du fu soi taki ai biibi Gadu? (b) Saide Abalaham be de kabakaba fu kii Isaki enke wan ofaandi?\n3 Puubei fu si fa Abalaham e subi wan mongo saafisaafi. A ten de a be abi wan sani fu 125 yali.  (Luku a pisi ete wan pelensipali sani.) A manpikin fi en di den e kai Isaki e waka neen baka. A ten de Isaki be abi 25 yali. Ai tyai a udu fu meke a faya. Abalaham e tyai wan nefi anga den sani di a o meke a faya. Kande a waka ya be de a moo ibi waka di Abalaham waka aini en libi. Ma a ná fu di a be gaandi, bika a be abi kaakiti ete. A waka ya be ibi, fu di Yehofa be akisi en fu kii en boi enke wan ofaandi!—Genesesi 22:1-8.\nAbalaham ná aliki Gadu sondee fu a denki\n4 Kande na a sani ya a be a moo taanga sani di Abalaham be mu du fu soi taki ai biibi Gadu. Son sama e taki a ogii-ati Gadu abi di a akisi Abalaham fu kii en manpikin enke wan ofaandi. Taawan e taki a fu di Abalaham á be lobi a boi tuutuu, meke a be wani kii en. Ma den sama di e taki den sani ya ná abi biibi. Den á sabi san biibi wani taki tuutuu efuso san wan sama e du te ai biibi (1 Korentesama 2:14-16). Ma Abalaham ná aliki Gadu sondee fu a denki. A be aliki Gadu fu di a be e biibi tuutuu. A be sabi taki Yehofa ná o akisi en wan sani di o du en ogii fu alaten. A be sabi taki efu a aliki, Yehofa be o meke en anga en manpikin fende wini. Ma san be yeepi Abalaham fi en biibi taanga ? A be sabi Yehofa. A be si san Yehofa poi du tu.\n5. Fa Abalaham leli sabi Yehofa? Fa a be fii di a kon sabi Yehofa?\n5 A be sabi Yehofa. Abalaham kiya aini wan foto den e kai Ur. Den sama fu a foto de be e dini falisi gadu. Abalaham dda seefi be e dini falisi gadu (Yowsuwa 24:2). Da fa Abalaham du sabi Yehofa? Beibel e soi taki a manpikin fu Nowa di den e kai Sem a be Abalaham famii. Di Abalaham be abi 150 yali, Sem be de a libi ete. Sem biibi be taanga. Wi á sabi efu a Sem be leli Abalaham sama a Yehofa. Ma Sem be musu e leli den famii fi en san a be sabi fu Yehofa. Kande a so Abalaham kon sabi Yehofa. Den sani di Abalaham leli be meke a lobi Yehofa. Na a sani ya taanga en biibi.\n6, 7. Fa den sani di miti Abalaham taanga en biibi?\n6 A be si san Yehofa poi du. Fa den sani di miti Abalaham taanga en biibi? Son sama taki te yu e pakisei wan sani, yu e wani du en. Da a fii de e meke i du a sani tuutuu. Den sani di Abalaham be e leli fu Yehofa be doo en ati. A sani de meke a be e lesipeki „Yehofa, a Moo Gaan Gadu, a Sama di meke hemel anga goontapu” (Genesesi 14:22). Beibel e soi taki a so u mu lesipeki Gadu efu u wani toon bun mati anga en (Hebrewsama 5:7; Psalm 25:14). Na a sani de yeepi Abalaham fu aliki Yehofa.\n7 Gadu be taigi Abalaham anga Sala fu fika a foto Ur fu go tan a wan kondee di den á sabi. Den be gaandi kaba. Den be o tan aini tenti te enke den dede. Ma winsi fa Abalaham be sabi taki ogii be sa miti en, tokuso a aliki Yehofa. Gadu seigi en fu di a aliki en. A be e kibii en tu. Di den be teke Sala puu a Abalaham ana, neen Yehofa kibii Abalaham anga Sala, bika den sama di teke Sala be sa kii Abalaham. A ná wan leisi namo a sani ya pasa (Genesesi 12:10-20; 20:2-7, 10-12, 17, 18). Den sani ya be taanga Abalaham biibi.\n8. San o yeepi u fu toon Yehofa mati?\n8 I si enke wi anga Yehofa poi toon mati? Eeye, u poi! Leti enke Abalaham, den sani di wi e leli fu Yehofa anga a fasi fa wi e si ai du sani o yeepi u fu toon en mati. Wi di e libi aini a ten ya, sabi moo sani fu Yehofa moo Abalaham (Daniyeli 12:4; Romesama 11:33). Den somen toli di sikiifi aini Beibel e yeepi u fu sabi „a Sama di meke hemel anga goontapu”. Den sani di wi e leli e meke u moo lobi Yehofa. Den e yeepi u tu fu lesipeki en. A lobi di u lobi Yehofa anga a lesipeki di wi e lesipeki en o yeepi u fu du san ai taki. Te wi e aliki Yehofa, wi o si fa a o seigi u, anga fa a o kiibi u. A sani ya o meke u si fa Yehofa de tuutuu, da u biibi e moo taanga. Te wi e dini Yehofa anga u hii ati, wi o fii bun. Wi o piisii tu (Psalm 34:8; Odo 10:22). Te wi e leli sabi Yehofa moo bun efuso e si den sani di ai du, wi o toon moo bun mati anga en.\nSAN BE YEEPI ABALAHAM FU TAN GADU MATI?\n9, 10. (a) San wan sama mu du efu a wani toon bun mati anga wan taawan? (b) San e soi taki Abalaham be e meke moiti fu toon moo bun mati anga Yehofa?\n9 Wan bun mati de enke wan gudu. (Leisi Odo 17:17.) A ná wan gudu di sama e poti aini osu enke moinmoin. Ma a de enke wan moin boomiki di i mu solugu. I mu gi en wataa ala yuu efi i wani a goo bun. A leti so Abalaham be e meke moiti fu tan Yehofa mati. San a den sani di a be e du?\nA de di yu anga taawan e de mati, de enke wan moin boomiki di i mu solugu\n10 Abalaham be e meke moiti naamo fu lesipeki Gadu. A be e aliki Gadu ala yuu. Di a be go a Kana-an anga en famii anga den futuboi fi en, a be e meke Gadu soi en fa a mu du sani, winsi a wan pikin sani a be mu du. A yali fosi Isaki meke, Abalaham be abi 99 yali. Yehofa be taigi en fu besnei ala den manengee aini en osu. I denki Abalaham be akisi Yehofa saide a mu du a sani de? I denki a be e meke moiti fu du san enseefi be wani? Nono. A be e fitoow Yehofa. „Aseefi dei de” a du san Gadu taigi en.—Genesesi 17:10-14, 23.\n11. Saide Abalaham be e booko en ede di Gadu taigi en taki a o poli Sodom anga Gomora? Fa Yehofa yeepi en?\n11 Winsi a wan pikin sani Gadu be akisi Abalaham, Abalaham be e aliki en. Neen meke den toon bun mati. A be e taigi Yehofa ala san be de neen ati. A á be e feele fu akisi en fu yeepi en, te a á be kaba fusutan wan sani. Di Yehofa be taigi en taki a be o boon Sodom anga Gomora, a be e booko en ede. Saide? A be e si enke bun sama be o dede te Gadu be o kii den ogii sama. Kande a be e booko en ede anga en baala pikin Lot di be e tan a Sodom. A be e tan ape anga en uman anga den tu umanpikin fi en. Abalaham be e fitoow Yehofa, bika a Yehofa na „a sama di e koti kuutu a hii goontapu”. Neen meke Abalaham taigi Yehofa san neen booko-ede. Yehofa be abi pasensi anga Abalaham. A meke Abalaham fusutan taki en a wan Gadu di abi tyali ati anga sama. Yehofa be meke a fusutan taki ai kibii den bun sama te ai kii den ogii sama.—Genesesi 18:22-33.\n12, 13. (a) Fa den sani di Abalaham be sabi anga den sani di a si Yehofa du be yeepi en bakaten? (b) San e soi taki Abalaham be e fitoow Yehofa?\n12 Den sani ya e soi kiin taki den sani di Abalaham be sabi anga den sani di a si Yehofa du, be yeepi en fu tan Yehofa mati. Neen meke a á buuya di Yehofa akisi en fu kii en manpikin enke wan ofaandi, bika a be sabi taki Yehofa abi pasensi anga tyali ati. A be sabi taki a sa fitoow Yehofa, bika Yehofa e kibii den sama di e dini en. Abalaham be sabi taki Yehofa á be o kengi wanboowanboo so toon wan Gadu di abi ogii-ati. Saide meke u sa taki a sani ya?\n13 Fosi Abalaham fika den futuboi fi en a baka, neen a taigi den taki: „U tan ya anga a buliki. Ma mi anga a boi o go anda go dini Gadu. Te u kaba wi o kon baka” (Genesesi 22:5). San Abalaham be wani taki anga a sani ya? A lei a be e lei taki a be o daai kon baka anga Isaki? Nono. Beibel e soi taki Abalaham be e biibi taki Yehofa be poi meke Isaki kon a libi baka. (Leisi Hebrewsama 11:19.) Abalaham be sabi taki a Yehofa gi en wan manpikin, bika en anga Sala be gaandi kaba (Hebrewsama 11:11, 12, 18). Neen meke a be fusutan taki sani á de di Yehofa á poi du. Abalaham á be sabi fa sani be o waka a dei de. Ma a be e biibi taki efu a de fanowdu, Gadu be o weki en manpikin baka, fu den sani di a be paamisi en be sa kon tuu. Neen meke Beibel e kai Abalaham „a dda fu ala biibiman”!\nAbalaham be e biibi taki efu a de fanowdu, Gadu be o weki en manpikin baka, fu den sani di a be paamisi en be sa kon tuu\n14. San e taanga gi i aini a dini di yu e dini Yehofa? Sowtu taanga-sikin yu o fende te i denki Abalaham?\n14 Aini a ten ya, Yehofa nai akisi u fu kii u pikin gi en enke wan ofaandi. A sani di ai akisi u, a fu du den sani di sikiifi aini a wowtu fi en. Kande u nai kaba fusutan den weiti fi en son leisi. Kande a taanga son leisi fu du san Yehofa taki. A so yu e fii son leisi? Son sama e si a peleikiwooko enke wan taanga sani. Kande sen e kisi den. Kande ai taanga gi den fu taki anga sama di den á sabi. Taawan e feele fu soi a sikoo efuso a den wooko taki den de taa fasi (Ekisodesi 23:2; 1 Tesalonikasama 2:2). Efi i si enke a taanga gi i fu du den sani di Yehofa e akisi i, da i mu pakisei a biibi anga a deki-ati fu Abalaham. Te wi e sidon denki a libi fu den man anga uman di be soi taki den abi biibi, da wi o fende taanga-sikin fu waka a den baka. Wi o toon moo bun mati anga Yehofa.—Hebrewsama 12:1, 2.\nA FASI FA ABALAHAM TOON GADU MATI\nDI A BE E TAN A UR\nAbalaham anga Sala e bigin dini Yehofa di den kon sabi en\nAbalaham e du san Gadu taki. Ai komoto a Ur\nDI A BE E GO A KANA-AN\nYehofa kibii Abalaham anga Sala di den de a pasi\nDI A BE E TAN A KANA-AN\nAbalaham e du san Gadu taki. Ai besnei ala den manengee aini en osufamii\nYehofa e teke ten aliki Abalaham te Abalaham e taigi en fa ai booko en ede anga Sodom\nYehofa e meke Abalaham anga Sala meke wan manpikin\nAbalaham e soi taki ai biibi Gadu. A de kabakaba fu kii Isaki enke wan ofaandi\n„Abalaham libi wan bun libi, a gaandi fosi en boo koti”\nWI O FENDE WINI TE U TOON GADU MATI\n15. Fa u du sabi taki a á hati Abalaham di a libi enke fa Yehofa wani?\n15 A be hati Abalaham di a libi enke fa Yehofa wani? Beibel taki: „Abalaham libi wan bun libi, a gaandi fosi en boo koti. A so a go boo enke den afo fi en” (Genesesi 25:8). Di Abalaham be abi 175 yali a be e fii bun te a be e pakisei fa en libi waka. Saide? Bika a be e si a de di en anga Yehofa de mati enke a moo pelensipali sani aini en libi. Ma te Beibel e taki „Abalaham libi wan bun libi”, da dati á wani taki a á be wani libi aini a ten di e kon.\n16. Fa Abalaham o fii te a o de aini a paladeisi?\n16 Beibel taki Abalaham „be e wakiti a foto di abi wan tuutuu fondamenti. A Gadu na a sama di meke a foto ya” (Hebrewsama 11:10). A foto ya a Gadu Kownukondee. Abalaham be e biibi taki wan dei a be o si fa a Kownukondee ya e tii goontapu. A o si a sani ya tuutuu! Pakisei fa Abalaham o piisii te a o libi aini a paladeisi. Pakisei fa a o fii te en anga Gadu o toon moo bun mati aini a ten de. A o piisii te a o yee taki a omen dunsu yali langa a biibi fi en gi den sama di e dini Gadu taanga-sikin. A o fusutan taki a kii di a be mu kii en manpikin enke ofaandi na a Moriya-mongo, wani taki wan moo gaan sani di be mu pasa bakaten (Hebrewsama 11:19). A o fusutan tu taki a pen di a be e fii di a be mu kii Isaki, yeepi miliyunmiliyun sama fu fusutan fa Yehofa fii di a meke en Manpikin Yesesi dede enke wan ofaandi gi libisama (Yohanisi 3:16). A sani di Abalaham du, e yeepi u fu teke a dede di Yesesi dede gi u fu bigi. Na a moo gaan sani di Yehofa du fu soi u taki a lobi u!\n17. Sowtu moiti ala u mu meke? San wi o luku aini a taa artikel?\n17 Ala u mu meke moiti fu u biibi taanga enke Abalaham. Te wi e meke moiti fu kon sabi Yehofa moo bun, da wi o du den sani di ai taki. Wi o si fa ai seigi u tu te wi e libi enke fa a wani. (Leisi Hebrewsama 6:10-12.) U wani Yehofa enke mati fu teego! Aini a taa artikel, wi o taki fu ete dii sama di be toon Gadu mati.\n^  (paragraaf 3) Fosi, a Ablam den be e kai a man ya. En uman den be e kai Salai. Ma aini a artikel ya, wi o koboloiki den nen di Yehofa gi den: Abalaham anga Sala.\nEfu u wani toon Gadu mati, u mu leli sabi en bun. Te wi e leli sabi en, wi o moo lobi en. Wi o lesipeki en tu. Den sani ya o yeepi u fu fitoow en. Den o yeepi u tu fu du san a taki. Efu wi e tan meke moiti fu libi enke fa Yehofa wani, wi anga en o de mati fu teego


Fa yu o du man sabi sowtu biibi na a tuutuu wan? | Bun nyunsu\n1. A wan kodo tuu biibi namo de?\n„U mu koni anga den falisi polofeiti.”—MATEYESI 7:15.\nA fu wan kodo biibi namo Yesesi be leli den bakaman fi en, dati na a tuu biibi. A de enke wan pasi di e tyai sama go na a libi fu tego. Yesesi be taki: „A wan tu sama namo e fende a pasi ya” (Mateyesi 7:14). A soso a biibi di e du sani enke fa a Wowtu fu Gadu e taki, Gadu e fende bun. Ala den tuu diniman fu Gadu be o de aini wan kodo biibi namo.—Leisi Yohanisi 4:23, 24; 14:6; Efese 4:4, 5.\n2. Sowtu sani Yesesi be piki u a fesi fu falisi biibi?\n„Den e taki anga mofu taki den sabi Gadu, ma a lei de e lei, bika den du fu den, e soi taki den á sabi Gadu.”—TITESI 1:16.\nYesesi be wasikoi wi a fesi taki falisi polofeiti be o tyai fanya kon aini a tuu biibi. Te yu o si den da yu o denki taki den a tuu biibiman, bika a dati den e taki. Ma tokuso iseefi o poi si taki den a ná tuutuu biibiman. Fa a waka? Bika a soso aini a tuu biibi i poi fende tuu biibiman. Na a hii fasi fa den e libi wi o si taki den a tuutuu biibiman.—Leisi Mateyesi 7:13-23.\n3. Fa yu o du man sabi sama a den tuutuu diniman fu Gadu?\nLuku den feifi sani ya di e soi sama a den tuutuu diniman fu Gadu:\nTuu Kelesten sama e si a Beibel enke a Wowtu fu Gadu. Den du ala san den poi fu koboloiki den leli fu Beibel aini a libi fu den. Son keliki, a sani di libisama e pakisei de e leli sama. Ma a tuu biibi á de so (Mateyesi 15:7-9). Den tuutuu diniman fu Gadu e du den sani tu di den e leli taa sama.—Leisi Yohanisi 17:17; 2 Timotiyesi 3:16, 17.\nDen tuutuu bakaman fu Yesesi be o lesipeki a nen fu Gadu, Yehofa. Yesesi be e lesipeki a nen fu Gadu bika a be e meke sama kon sabi a nen ya. A be e yeepi sama fu den kon sabi Gadu. A be e leli den tu fu den begi taki a nen fu Gadu mu kon santa (Mateyesi 6:9). Sowtu keliki de na a pisi pe yu e tan, di e leli sama a nen fu Gadu?—Leisi Yohanisi 17:26; Lomeini 10:13, 14.\nTuu Kelesten sama e paati a bosikopu fu a Kownukondee fu Gadu. Gadu be sende Yesesi kon fu paati a bun nyunsu fu a Kownukondee. Na a Kownukondee fu Gadu na a wan enkii sani di sa poi yeepi libisama. A fu a Kownukondee ya Yesesi be e taki naamo te enke a dede (Lukasi 4:43; 8:1; 23:42, 43). A be taki den bakaman fi en be o paati a bun nyunsu ya tu. Efu wan sama kon a yu fu taki fu a Kownukondee fu Gadu, da fu sowtu biibi i denki taki a de?—Leisi Mateyesi 24:14.\nDen bakaman fu Yesesi nái teke paa anga a ogii goontapu ya. I sa sabi den bakaman fu Yesesi, bika den nái mumui aini politiki efuso den toobi di de aini a kondee ini (Yohanisi 17:16; 18:36). Den nái libi den ogii libi fu den sama fu goontapu. Den nái teke den takuu manii fu den tu.—Leisi Yakowbesi 4:4.\nTuu Kelesten abi tuutuu lobi gi denseefi. A Wowtu fu Gadu e leli tuu Kelesten taki den mu lesipeki ala sowtu nasi sama. Anga ala fa falisi biibi e holibaka fayafaya gi den feti fu goontapu, tokuso noiti den tuu Kelesten e du a sani de (Mika 4:1-3). A peesi fu tuu Kelesten du sani teke nen gi denseefi, da den e koboloiki den ten anga den gudu di den abi, fu yeepi taawan anga fu gi den taanga sikin.—Leisi Yohanisi 13:34, 35; 1 Yohanisi 4:20.\n4. I poi sabi sowtu biibi na a bun wan?\nSowtu wan fu den keliki e du ala den sani di sikiifi aini a Wowtu fu Gadu, e lesipeki a nen fu Gadu, e paati a bosikopu taki na a Kownukondee fu Gadu wawan too na a wan enkii sani di e gi u howpu? Sowtu biibi e soi tuutuu lobi gi sama anga a nái go a feti? I sabi sowtu wan?—Leisi 1 Yohanisi 3:10-12.


Beibel: okanisi tongo 1 Tesalonika 4\nLibi fu piisii Masaa Gadu!\n1 Biibiwan! Fosi wi tapu a biifi ya, da wi dise wani sende u anda wan sani. Libi fu piisii Masaa Gadu! Bika u na sama fu Masaa Jesesi. Wi sabi taki, u anda e libi enke fa wi dise be leli u anda kaba. Ma toku wi wani u suku fu libi moo betee moo so. 2 Bika na Masaa Jesesi seefi poti a leli fi en ya a wi ana, fu sende u anda. Ne u kon sabi fa fu waka anda.\n3 Ma toku, wi wani soi u anda ete, fa Masaa Gadu wani u mu de seefi. A wani u libi de apaiti fasi. Da de sondee fu waka motyo fasi. 4 Ma meke ibiiwan sabi teke wan uman poti a osu. Du dati wan fasi di fiti Masaa Gadu anga ala lesipeki fu libisama tu. 5 Ma u á mu waka enke sama di nái poti Masaa Gadu a teli. Bika na fafa ati den abi fu waka du ala sowtu motyo sani. 6 Da wi enke biibiwan á mu du a ogii ya anga taawan. Meke wi á koli taawan, poli san den abi.\nBika enke fa wi be soi u kaba taki, Masaa Gadu á lobi so. Da en ati o boon fu dati. 7 Bika Masaa Gadu kai wi kon toon sama fi enseefi. Da wi mu libi apaiti fasi. Ma wi á mu waka poli fasi enke motyo. 8 Efu wan sama towe a leli ya, da a towe Masaa Gadu seefi di gi wi en Apaiti Jeje, fu leli wi libi. Bika a ná libisama soi wi a leli ya, ma na Masaa Gadu seefi.\nTan wooko anga lobi\n9 We, Masaa Gadu seefi be soi u kaba fa fu wooko anga lobi. Da a á de fanowdu fu sikiifi ya moo, fa fu lobi taa biibiwan. 10 Bika u e libi anda so kaba anga ala taa biibiwan na a hii pisi fu Masadoniya.\nBiibiwan! Ma toku wi dise e soi u anda ete taki, teke a lobi ya wooko moo bigi moo so. 11 Ibii biibisama mu e feti namo fu libi bun anga taa sama sondee dyugu taki. U á mu e waka e mumui a ini taa sama sani tumisi. Ma ibii sama mu mumui anga en eigi sani e du en wooko enke fa a fiti. Da di u be de a mindii anda, da na so u be soi u anda kaba, fu libi. 12 Da biibiwan ná o abi fu sidon taki, na taawan mu solugu den. Soseefi, da sama di nái biibi o luku u, da den taki: “Oho! Luku fa den biibiwan e libi soifili fasi.”\nSan o pasa anga den biibiwan di\n13 Biibiwan! We, wi wani meke u sabi fa fu den biibiwan di dede kaba. Da u ná o buduufu anda enke sama di á sabi taki, sani de fu luku ete baka dede.\n14 Bika Masaa Jesesi seefi be dede koo pii. Ma Masaa Gadu weki en kon libi baka. Na so wi di e biibi kon sabi taki, biibisama di dede kaba, da Masaa Gadu o weki den kon a libi baka enke Jesesi. Da a o tyai den go libi a Jesesi. 15 Yee fa Masaa Jesesi seefi be leli wi fu dati taki, wan dei, Masaa o kon teke den biibiwan puu a goontapu. Ma wi á mu denki taki, a o fika den dede biibiwan fu teke a baka, da a o teke den libiwan fosi. Kweti! 16 Ma Masaa Gadu sa bali a tapu taki, a yuu doo. Da a moo hei Engel fi en seefi tongo o piki a tapu. Da wan gaan tutu o boo a tapu anda. Da Masaa Jesesi o saka komoto a tapu anda. Da den dede wan, di be e biibi a Masaa Jesesi Kelestesi fosi o weki baka. 17 Da wantoon so, Masaa Gadu o tyai wi di de a libi makandii anga den di weki gwe a Masaa a den woluku tapu. Da a miti di wi ala o miti ya, a ná fu paati moo wanten. Wi anga Masaa o libi makandii tego. 18 Da na den wowtu ya u mu e teke taigi taa biibiwan, fu puu buduufu na ati. Meke den sa fende koo ati fu libi.


A moo pikin letter fu a Hebrewtongo e taanga u biibi—Yod\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Baskirtongo Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Choltongo Chuvashtongo Dangmetongo Deinsitongo Digortongo Doisritongo Drehu-tongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Garifunatongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hiligainontongo Hinditongo Hirimotutongo Hmong (wit) Hongariatongo Ibanag Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kambodyatongo Kanadatongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lingalatongo Litoniyatongo Lomwetongo Lufaletongo Lugandatongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mamtongo Mapudunguntongo Maratitongo Masatektongo (Huwatala) Masedoniya-tongo Mauritius Kriorotongo Mayatongo Mbunda Mongoliyatongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Navayotongo Ndongatongo Nepalitongo Ngangela Ni-weitongo Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Potogisitongo Pôlsutongo Quichua (Imbabura) Rosiyatongo Rumeiniatongo Runyankoretongo Rutorotongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Sesotho (Zuid-Afrika) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tamiltongo Telugutongo Tetun Dili Tiftongo Tigrinyatongo Tok Pisintongo Tongantongo Torkutongo Toyolabaltongo Tsongatongo Tswatongo Tsyilubatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urhobotongo Urundtongo Vendatongo Walisitongo Waray-Waraytongo Wayuunaikitongo Wolaitatongo Yapantongo Yorubatongo Zandetongo\nA Tetragramaton, na a nen fu Yehofa Gadu di sikiifi anga Hebrew letter. I mu leisi en fu baka go a fesi\nU sa biibi taki ala den sani di Gadu paamisi o kon tuu? Yesesi be e biibi a sani ya, neen meke den sani di a be e leli sama be e taanga den biibi. Pakisei a ageisitoli di a gi di a be e leli sama a wan mongo. A sani ya sikiifi a Mateyesi 5:18. Yesesi taigi den sama taki: „Fu tuutuu mi e taigi u, taki winsi hemel anga goontapu á be o de moo, tokuso a moo pikin pisi fu a Weiti o kon tuu namo.”\nA moo pikin letter fu a Hebrewtongo a י (yot). Anga a letter ya a nen fu Yehofa * Gadu e bigin aini Hebrewtongo. Den leliman fu a Dyu weiti anga den Faliseiman, be e si ala den letter fu a Weiti fu Gadu enke wan santa sani.\nYesesi be taki winsi hemel anga goontapu á de moo, tokuso a moo pikin pisi fu a Weiti o kon tuu. Ma Beibel e soi taki hemel anga a goontapu o de fu teego (Psalm 78:69). Yesesi be wani soi taki ala den sani di sikiifi aini a Weiti, te doo a moo pikinwan o kon tuu.\nYehofa Gadu e booko en ede anga den moo pikin pisi fu a Weiti? Eeye. Pakisei a sani ya: Gadu be taigi den Islayelisama fu fositen taki den á be mu booko den bon fu a sikapu di den be e nyan na a Paskafesa (Ekisodesi 12:46). A sani ya be e gei wan pikin sani. Den be sabi saide den á be mu du a sani ya? A gei enke den á be sabi. Ma Yehofa Gadu be sabi taki a sani ya a be wan polofeititoli di be e soi taki den á be o booko nawan fu den bon fu a Mesiyas, di den be o kii en na a ponsu.—Psalm 34:20; Yohanisi 19:31-33, 36.\nSan a sani di Yesesi taki e leli u? Useefi sa biibi taki ala den sani di Yehofa Gadu paamisi o kon tuu. Te doo den moo pikinwan. A moo pikin letter fu a Hebrewtongo e taanga u biibi tuutuu.\n^ paragraaf 3 A moo pikin letter fu a Giikitongo a iota. A letter ya anga a Hebrew wan י (yod) e sikiifi aseefi fasi beina. A Weiti fu Mosesi be sikiifi aini Hebrewtongo. Neen meke a gei enke di Yesesi taki a moo pikin pisi fu a Weiti o kon tuu, na a moo pikin Hebrew letter a be e taki.